ועדת החינוך, התרבות והספורט, כנסת 24, פרוטוקול מספר 145, 2022-05-18 09:36

שרן השכל: בוקר טוב לכולם, תודה רבה לכל מי שהגיע, גם מהמשרדים הממשלתיים.

שרן השכל: אנחנו כבר מספר פעמים שוחחתי, כמובן גם עם חבר הכנסת סימון דוידסון, שעוסק המון בתחום הספורט ונותן את נשמתו לעניין הזה, בנוגע לאלימות במגרשי הספורט במדינת ישראל.

שרן השכל: אנחנו בשבועות הקרובים מקווים לדון גם כבר בהצעת החוק לאלימות בספורט.

שרן השכל: החלטנו לקיים דיון מקדים, משום שהגיעו אלינו לא מעט פניות, בקשות, הערות, מהמון המון ארגונים שונים, החל מאוהדים, ומנהלי קבוצות, ודיווחים שאנחנו רואים בעיתונות, אז גם מעיתונאים הגיעו מספר שאלות.

שרן השכל: על מנת לראות מה מצבנו, ואיך לשפר את זה.

שרן השכל: אנחנו מבינים שיש פה איזה שהוא סוג של פער מאוד מאוד גדול.

שרן השכל: בסופו של דבר משחקי הספורט אמורים להביא את הרוח של השותפות, של הקבוצתיות, של חתירה לנצחון ביחד, עבודת צוות, משהו שאמור לגבש בעצם ככה קבוצות יחד.

שרן השכל: וכשאנחנו רואים את ההתנגשות הזו בין שתי קבוצות שונות, לדעתי זה פשוט נוגד לגמרי את כל הערכים שהספורט אמור לייצג, ואת הקירוב שהוא אמור בעצם לעשות.

שרן השכל: אנחנו רואים בו כאיזה שהוא סוג של כלי, להוצאה של אנשים אלימים אפילו מתוך מעגלים כאלה.

שרן השכל: אנחנו רואים גם בשיקום משתמשים המון המון בספורט, ולמעשה אנחנו רואים את זה כאיזה שהוא ערך שנוגד את זה.

שרן השכל: המטרה היום היא לבוא ולשמוע באמת את כל הצדדים.

שרן השכל: להבין מה קורה כרגע, מה נעשה בשנים האחרונות, ואיך אנחנו יכולים לצמצם את הפערים הללו באלימות במגרשים, לנסות למגר את התופעה, לראות איפה באמת המנגנון אמור לעבוד.

שרן השכל: ולקבל תמונה כללית מהשטח.

שרן השכל: אני אתן את זכות הדיבור קודם לחברי הכנסת, ואז נעבור למשרדים הממשלתיים כדי לשמוע את עמדתם.

שרן השכל: חבר הכנסת סימון דוידסון, יושב ראש ועדת המשנה לספורט, בבקשה.

סימון דוידסון: תודה רבה שרן, יושבת הראש.

סימון דוידסון: קודם כל אני שמח לראות פרצופים שאני מכיר מעולם הספורט, אבל יותר חשוב, ממשרדי הממשלה.

סימון דוידסון: לפני חצי שנה התחלתי לטפל ולהעלות את הנושא הזה של האלימות במגרשים.

סימון דוידסון: בנאומים בכנסת, בפגישות עם חברות וחברי כנסת.

סימון דוידסון: זה התחיל במשחק של בית"ר ירושלים-הפועל תל אביב.

סימון דוידסון: שאוהד, פשוט, סליחה על הביטוי, פירק את הצורה לאוהדת של הפועל תל אביב.

סימון דוידסון: ההשלכות היו מרחיקות לכת.

סימון דוידסון: וזה לא חשוב איזו קבוצה, ולא חשוב מי פגע במי.

סימון דוידסון: מה שחשוב זה שהנושא של האלימות במגרשים הגיע למצב כזה שאנשים פוחדים ללכת.

סימון דוידסון: אנחנו רואים פחות ילדים, פחות סבתות וסבים שמגיעים עם הנכדים שלהם.

סימון דוידסון: אני שומע מחברים שלי שמפחדים להגיע למגרשים.

סימון דוידסון: אבל אנחנו צריכים לזכור דבר אחד, ללא אוהדים אין כדורגל.

סימון דוידסון: אין ספורט.

סימון דוידסון: מה שמחזיק את הספורט, גם מבחינה כלכלית וגם מבחינת הבידור עצמו, כי זה בסוף צריך להיות בידור, זה הקהל.

סימון דוידסון: ומה שעשו באנגליה בשנות התשעים, ובהונגריה, ובגרמניה, הצליחו למגר את האלימות.

סימון דוידסון: האלימות באנגליה היתה כמו מלחמה.

שרן השכל: זו היתה אלימות מאוד כבדה.

שרן השכל: באנגליה זה מקרים מאוד מאוד קשים, וגם יותר חמורים מאשר בארץ.

סימון דוידסון: חד משמעית.

סימון דוידסון: בסוף אנחנו מדברים על מיעוט של אוהדים שהורסים את כל הספורט במדינת ישראל.

סימון דוידסון: לא מדובר על הרוב המכריע של האוהדים, שמגיעים, ובאים להרביץ, ובאים לגרום לחבלות לאנשים אחרים.

סימון דוידסון: מדובר על מיעוט, שאותו אנחנו צריכים להוקיע מהמגרשים.

סימון דוידסון: והחקיקה הקרובה שמוצעת ומגיעה אלינו, בעקבות הרבה מאוד שיחות עם שלושה משרדים – משרד הספורט, משרד המשפטים וביטחון פנים, מביא בעצם את הנושא של קנסות מנהליים, את האפשרות של שוטר שיכול, בצורה יותר חריפה, להביא לשפיטה של אדם שמתנהג באלימות, והדבר הכי חשוב זה להגיע לאותם מתפרעים באופן אישי.

סימון דוידסון: כי כל הנושא הזה שנקרא ענישה קולקטיבית זה דבר שצריך לצאת מהלקסיקון של הספורט הישראלי.

סימון דוידסון: כשאנחנו מענישים מועדון, וישבתי השבוע עם מכבי חיפה, עם המנהלים של מכבי חיפה, כשהעונש שהם קיבלו, של סגירת יציע למשל, או עונשי רדיוס, זה לא עוזר לאלימות בספורט.

סימון דוידסון: זה לא ממגר אותה.

סימון דוידסון: זה לא בעצם מוציא את אותם ונדליסטים שמגיעים משחק אחרי משחק ונוהגים באלימות.

סימון דוידסון: זה פוגע בבעלים של המועדון.

סימון דוידסון: זה פוגע בקהל של המועדון.

סימון דוידסון: והנושא הזה של עונש קולקטיבי זה דבר שחייב לצאת.

סימון דוידסון: בסוף, החלום שלי, הראיה שלי, שהקהל או הנציגים של הארגונים של הקהל יהיו חלק מהניהול של הספורט במדינת ישראל.

סימון דוידסון: שהם יהיו חלק.

סימון דוידסון: שאנחנו נעבוד ביחד, בשיתוף פעולה.

סימון דוידסון: שבאותו מועדון, לא משנה איזה מועדון זה, שיהיה נציג של אותו קהל.

סימון דוידסון: שנעבוד איתם בשיתוף פעולה.

סימון דוידסון: שנשמע אותם.

סימון דוידסון: שנבין שהצרכים שלהם, להגיע עם כל העידוד שלהם, כל הדגלים שלהם, והדגלים הגדולים גם, זה דבר שהוא רק מוסיף לכדורגל.

סימון דוידסון: זה לא מזיק לכדורגל.

סימון דוידסון: וכל פעם אנחנו מרגישים איזו שהיא הרגשה, לא רק של הקהל, גם שלי כאוהד מהצד, שכל הזמן מנסים להכשיל אותם.

סימון דוידסון: כל הזמן מנסים להביא אותם למצב שהם לא יגיעו למגרשים.

סימון דוידסון: אז בסופו של דבר אנחנו רוצים להגיע לחקיקה טובה, שתעיף מהמגרשים את אותם אנשים שמתפרעים.

סימון דוידסון: ותחזק את אותו קהל שהוא קהל טוב.

סימון דוידסון: שהוא בא לעודד.

סימון דוידסון: באהבה גדולה, את הקבוצה שלו.

סימון דוידסון: וברגע שנעבוד בשיתוף פעולה, עם המשטרה, עם בעלי הקבוצות ועם הקהל, כולנו נרוויח מזה.

סימון דוידסון: כל הספורט הישראלי ירוויח מזה.

סימון דוידסון: אז אני מברך על הדיון הזה, הוא חשוב מאין כמוהו.

סימון דוידסון: הלכתי עם גבי למשחק של הפועל תל אביב לפני כמה חודשים, כדי באמת להרגיש ולראות, אחרי האלימות שהיתה שם.

סימון דוידסון: ואנחנו רוצים לקדם את זה, למען הקהל ולמען הספורט.

סימון דוידסון: לא נגד המשטרה.

סימון דוידסון: לעשות את זה ביחד.

סימון דוידסון: תודה רבה.

שרן השכל: תודה רבה על הדברים החשובים מאוד.

שרן השכל: חברת הכנסת גבי לסקי, בבקשה.

גבי לסקי: תודה רבה כבוד היושבת ראש באמת על הדיון החשוב, שלצערי אנחנו צריכים לקיים אותו.

גבי לסקי: אז נתחיל בכך שאי אפשר להתכחש שיש אלימות בספורט.

גבי לסקי: יש אלימות במגרשים.

גבי לסקי: אבל כפי שאמר חבר הכנסת דוידסון מדובר במיעוט של אנשים, ונדמה שהפתרון שהמשטרה מצאה לעניין הזה זה הענישה הקולקטיבית.

גבי לסקי: שזה הפתרון הקל.

גבי לסקי: אני חייבת לומר לכם, כסניגורית פלילית, אין אח ורע לסוג כזה של ענישה, בשום מקום אחר.

גבי לסקי: אין דבר כזה.

גבי לסקי: אם מישהו ביצע עבירה, צריכים להעניש אותו.

גבי לסקי: לא את כל הסובבים אותו.

גבי לסקי: לא את כל אלה שבמקרה היו איתו באותו מקום.

גבי לסקי: ורק בספורט, רק במגרשים, יש ענישה קולקטיבית לכל האוהדים.

גבי לסקי: אני חייבת לומר שבלי האוהדים אין כדורגל.

גבי לסקי: לא מדובר בעבריינים, האוהדים הם אינם עבריינים.

גבי לסקי: הם הלב של הכדורגל.

גבי לסקי: וזה שייך להם יותר משזה שייך לכל האנשים האחרים.

גבי לסקי: אני חייבת לומר, במקרים האלה שלא יכול להיות שיש אנשים צעירים שמגיעים לעודד את הקבוצה, וחוזרים הביתה מוכים וחבולים על ידי המשטרה.

גבי לסקי: לעתים אפילו מחוץ למגרש.

גבי לסקי: ראינו סרטונים מפה עד להודעה חדשה, מכל הקבוצות.

גבי לסקי: הפועל ת"א, מכבי חיפה, בית"ר ירושלים.

גבי לסקי: של אלימות משטרתית מופרזת.

גבי לסקי: זה דברים לא הגיוניים.

גבי לסקי: זה אופן פעולה שפוגע גם בדימוי המשטרה.

גבי לסקי: גם באמון שיש, לא רק לאוהדים כלפי המשטרה, אלא לחברה כולה.

גבי לסקי: חייבת לומר שהשיטה הזאת של ענישה קולקטיבית, בעצם זה הופך לתמריץ של המשטרה לעבוד פחות קשה.

גבי לסקי: מדוע, כי הם לא צריכים לחפש את העבריין הספציפי.

גבי לסקי: את זה שפגע במשחק.

גבי לסקי: את זה שפגע באוהדים אחרים.

גבי לסקי: הרי מענישים את כולם, אז לא צריכים ללכת ולנסות לחפש מה קרה עם אחרים.

גבי לסקי: לכן, אני הנחתי על שולחן הכנסת, יחד עם חבר הכנסת יריב לוין, הצעת חוק, וחבר הכנסת דוידסון הצטרף להגשה.

גבי לסקי: הצעת החוק אוסרת על ענישה קולקטיבית בספורט, במגרשים.

גבי לסקי: המשטרה צריכה לעבוד, ולעשות את העבודה לא באלימות ולא על ידי ענישה קולקטיבית.

גבי לסקי: והדבר האחרון לגבי אמצעי עידוד, אמצעי עידוד הם חלק מהמשחק.

גבי לסקי: אי אפשר בשל גחמה של המשטרה, גם לפעמים חצי שעה לפני תחילת המשחק, להגיד אתם לא יכולים להכניס, לא דגלים, לא תופים.

גבי לסקי: זה חלק מהמשחק, זה חלק מתרבות הספורט שאנחנו רוצים לעודד.

גבי לסקי: ולא יכול להיות שהמשטרה, עם יד מאוד מאוד קלה על ההדק, בעצם אוסרת על האוהדים להכניס אמצעי עידוד למגרשים.

גבי לסקי: זה חלק מהמשחק.

גבי לסקי: ודבר אחרון, כבוד היושבת ראש, הגיע הזמן לתת מעמד חוקי לארגוני האוהדים.

גבי לסקי: יש להם מעמד על המגרש.

גבי לסקי: יש להם מעמד בספורט.

גבי לסקי: לא יכול להיות שרק צד אחד נטול מעמד.

גבי לסקי: צריכים לעודד את זה שיהיה משהו מאורגן, מסודר.

גבי לסקי: ושמדברים לא רק עם בעלי הקבוצות, אלא עם ארגוני האוהדים.

גבי לסקי: כי בלעדיהם לא יהיה פתרון להעדר אלימות בספורט.

גבי לסקי: תודה לך גם שהזמנת פה את האוהדים, אנחנו באמת צריכים לשמוע, יש פה אנשים שעברו גם כן תקיפות חמורות של המשטרה.

גבי לסקי: ועל אף פניות שפניתי לשר לביטחון פנים, לבדוק איך הדבר הזה קרה, טרם קיבלתי התייחסות.

גבי לסקי: טרם קיבלתי תשובות.

גבי לסקי: וגם המשטרה עצמה צריכה לבדוק את עצמה, ולא לחכות שגורם אחר יבקש לבדוק.

גבי לסקי: זה דברים שאתם כמשטרה לא יכולים לחיות עם זה.

גבי לסקי: זה לא דרך פעולה מקובלת בשום מקום אחר.

גבי לסקי: גם אם יש אחרים שמפרים את החוק.

גבי לסקי: אז כדי שיהיה לנו תרבות ספורט, כדי שיהיה לנו כדורגל, וכולם יוכלו להנות ממנו ולשמור על הביטחון של כולם, הגיע הזמן לשנות את המשוואה, ולאסור את הענישה הקולקטיבית.

גבי לסקי: בין אם זה משחקי רדיוס ובין אם זה איסור הכנסת אמצעי עידוד למגרשים.

גבי לסקי: תודה רבה.

שרן השכל: תודה רבה לחברת הכנסת גבי לסקי.

שרן השכל: חבר הכנסת עופר כסיף, בבקשה.

עופר כסיף: תודה רבה, ותודה רבה על הדיון החשוב הזה.

עופר כסיף: אני מתחבר מאוד למה שאמרה חברת הכנסת לסקי, ואני אצטרף בשמחה להצעת החוק שהוזכרה.

עופר כסיף: אני רוצה להוסיף, בהקשר הזה, כמה דברים.

עופר כסיף: דבר ראשון, קודם כל אני גם מצטרף לדרישה להפסיק עם הענישה הקולקטיבית, בין אם מצד המשטרה ובין אם מצד התאחדות הכדורגל למשל, או גורמים אחרים.

עופר כסיף: זה לאו דווקא המשטרה, אבל בהחלט גם.

עופר כסיף: ענישה קולקטיבית אחת שבאה מכיוון ההתאחדות זה למשל, כמו שקרה לאחרונה, סגירת יציעים.

עופר כסיף: זאת ענישה קולקטיבית משום שהרוב של האוהדים, בכל הקבוצות, הרוב של האוהדים הם אנשים נורמטיבים.

עופר כסיף: מיעוט קטן בדרך כלל, יכול להיות שיש קבוצות חריגות, אבל כלל הקבוצות מיעוט מאוד קטן הוא זה שיוצר את הבעיה.

עופר כסיף: וברגע שמענישים את האוהדים באופן קולקטיבי משחקים גם לידי אותו מיעוט קטן.

עופר כסיף: הוא זה שמרוויח מזה.

עופר כסיף: הוא זה שניזון מזה.

עופר כסיף: כלומר זה גם לא חכם, מעבר לזה שזה עוול.

עופר כסיף: זה לגבי הנושא של סגירת יציעים, ולגבי גם, כפי שאמרה חברת הכנסת לסקי, גם הנושא של אביזרי עידוד.

עופר כסיף: אני רוצה להוסיף פה גם שמשטרת ישראל בעצמה קבעה דרישות מסויימות ב-2020.

עופר כסיף: הוציאה נוהל שנקרא אביזרי עידוד מותרים באירועי ספורט.

עופר כסיף: המשטרה הוציאה את זה.

עופר כסיף: ועכשיו היא בעצם פועלת בניגוד לנוהל שהיא עצמה קבעה.

עופר כסיף: גם זה דבר שהוא בלתי נסבל.

עופר כסיף: אני רוצה להתרכז בדבר אחד שאני חושב שהוא באמת חשוב, גם חברת הכנסת לסקי הזכירה בקצרה.

עופר כסיף: וזה התרומה של המשטרה דווקא ליותר אלימות.

עופר כסיף: קודם כל עצם האלימות של המשטרה.

עופר כסיף: הנושא הוזכר קודם.

עופר כסיף: פעם אחרי פעם אנחנו נתקלים בכל הקבוצות באלימות משטרה ברוטלית, בין אם זה בתוך המגרשים, בין אם זה לפעמים מחוץ למגרשים.

עופר כסיף: לצערי אני מכיר כמה וכמה, לא בודדים.

עופר כסיף: הדבר הזה צריך להיפסק.

עופר כסיף: אני רוצה כאן, ובזה אני אסיים, להתייחס למסמך שהוציא ארגון היציע, שאני מאוד מאוד מכבד ומעריך.

עופר כסיף: ואני אצטט אותם.

עופר כסיף: הם אומרים את זה יותר טוב מכל אחד אחר, וגם אני מכל מלמדיי השכלתי, יש לי הרבה מה ללמוד מארגון היציע, אני מעדיף לצטט אותם בהקשר הזה.

עופר כסיף: הם כותבים ככה: "התחושה הכללית של אוהדי ספורט בישראל היא של חוסר ביטחון.

עופר כסיף: כאשר החשש העיקרי שלהם הוא המשטרה והסדרנים".

עופר כסיף: לא האוהדים האחרים או האוהדים שלצידם, אלא המשטרה והסדרנים.

עופר כסיף: אלה שאמורים דווקא להילחם באלימות, מהם אוהדי הספורט חוששים במיוחד.

עופר כסיף: זה עולם הפוך.

עופר כסיף: והם ממשיכים: "בעיית האלימות במגרשים מצד האוהדים היא בעיה שיש להידרש אליה.

עופר כסיף: על זה כמובן אין ויכוח.

עופר כסיף: הרוב המוחלט של האוהדים אשר אינם מעורבים בשום פעילות של עבירה על החוק, סובלים הן מהאוהדים האלימים, והן מהמשטרה שמענישה את כולם, ונטפלת לאוהדים באופן אקראי.

עופר כסיף: לא רק שגישתה הברוטלית של המשטרה אינה אפקטיבית בהפחתת האלימות.

עופר כסיף: היא מייצרת עוד ממנה, בכך שהיא מרחיקה אוהדים נורמטיביים, המעוניינים לצרוך תרבות, ומשלהבת את אלה המחפשים את ה"אקשן".

עופר כסיף: הצגנו לרשויות, חברי כנסת, למשרד הספורט וכן הלאה, מספר פעמים לאורך שנים, דרכי התמודדות".

עופר כסיף: אני שואל מה קרה עם זה.

עופר כסיף: אני רוצה לסיים בדוגמא שלדעתי היא דוגמא שצריך ללמוד ממנה, וזה המשפט האחרון.

עופר כסיף: באנגליה, בכדורגל האנגלי במשך שנים היתה בעיה קשה של חוליגנים.

עופר כסיף: בעיה קשה מאוד.

עופר כסיף: היא כמעט נמחקה, ובזמן קצר יחסית.

עופר כסיף: איך, אני מתחבר למה שחברת הכנסת לסקי אמרה קודם.

עופר כסיף: דווקא בזכות ארגוני האוהדים.

עופר כסיף: מי שבעצם בלם את תופעת החוליגנים בכדורגל האנגלי זה ארגוני אוהדים שפועלים בצורה מסודרת כבר שנים, והצליחו להוריד את זה.

עופר כסיף: אני לא אומר לאפס, אבל הצליחו להוריד את התופעה הזאת, ולהפוך אותה לתופעה שולית.

עופר כסיף: צריך לקחת בחשבון גם את זה.

עופר כסיף: וכפי שאמרה גבי קודם, להכיר בארגוני אוהדים, נורמטיביים, יש אנחנו יודעים גם כאלה שהם לא.

עופר כסיף: להכיר בארגוני אוהדים, ולתת להם את הכלים, בשותפות עם המשטרה, עם סדרנים, עם גורמים אחרים.

עופר כסיף: כך אפשר יהיה להיאבק באלימות.

שרן השכל: תודה רבה.

שרן השכל: אני רוצה להתחיל עם משרד התרבות והספורט.

שרן השכל: נמצא אתנו יואב רם, ממטה מינהל הספורט.

יואב רם: אני מנהל תחום בכיר לבקרה ורכש וראש המטה של ראש מינהל הספורט.

שרן השכל: תראה, יש פה המון שאלות.

שרן השכל: בסופו של דבר זו אמורה להיות אחת מהמשימות העיקריות שלכם.

שרן השכל: המאבק באלימות במגרשי הספורט.

שרן השכל: רוב התקציב, גם של משרד התרבות והספורט הולך דווקא לכדורגל ולכדורסל.

שרן השכל: תופעות כאלה אנחנו לא מכירים בתחומי ספורט אחרים.

שרן השכל: זה ספציפית נוגע לשני התחומים האלו.

שרן השכל: ממה שאני מבינה גם מדו"ח מבקר המדינה הוקצו לא מעט משאבים בעניין.

שרן השכל: אנחנו רואים גם שהוא אומר, אני מבינה שהמועצה אינה פועלת, כלומר המועצה למניעת אלימות בספורט אינה פועלת מ-2017, כמעט חמש שנים שהיא אינה פועלת.

שרן השכל: ויש לה מימון, של משרד התרבות והספורט.

שרן השכל: זה בניגוד גם לחוק, למה שנקבע.

שרן השכל: אני אשמח שתיתן לנו סוג של סקירה מה כן נעשה בשבע שנים האחרונות.

שרן השכל: למה אותה מועצה אינה פועלת, מה הסיבות לכך, ומה נעשה עם התקציב שהוקצה לכך.

יואב רם: אני אעשה קצת סדר בדברים.

יואב רם: קודם כל אכן המועצה למניעת אלימות בספורט לא פעילה מזה מספר שנים.

יואב רם: זו היתה החלטה של השרה הקודמת.

יואב רם: וזאת בעקבות חוסר היעילות בעבודה שלה.

יואב רם: אני אקדים את המאוחר ואני אגיד, כרגע אנחנו פרסמנו תזכיר חוק, הוא עלה לוועדת שרים ואנחנו מקדמים אותו, ובמסגרתו המועצה למניעת אלימות בספורט תבוטל, ובמקומה תוקם ועדה, במסגרת המועצה הלאומית לספורט, שזה גוף שמתכלל גם משרדי ממשלה, גם גופי הספורט השונים, של המרכזים, של ארגוני ספורט וכו'.

יואב רם: יהיו בה נציגי ציבור, גם של האוהדים.

יואב רם: חלק מתיקון החקיקה יאפשר להוסיף לוועדה גם חברים חיצוניים, שאינם חברים במועצה הלאומית לספורט.

יואב רם: אני מזכיר, במועצה הלאומית לספורט יש גם נציגים של ההתאחדות לכדורגל, של איגוד הכדורסל, וכאמור גופי ספורט אחרים.

יואב רם: בשנה האחרונה אנחנו ערכנו עבודת מטה מאוד מעמיקה, שכוללת בחינה של חמש מדינות השוואה.

יואב רם: מדובר על אנגליה, גרמניה, שוויץ הולנד ויוון.

יואב רם: אנחנו בחרנו במדינות מאירופה מכיוון שהבעיה של אלימות בספורט היא באמת משהו שיותר נוגע למדינות האירופאיות.

יואב רם: בארצות הברית הבעיה הזאת קטנה מאוד, או לא קיימת.

יואב רם: בחנו את כל המהלכים שנעשו במדינות האלה כדי לצמצם את המקרים של האלימות.

יואב רם: הגענו למסקנות ולהמלצות.

שרן השכל: איפה המסקנות וההמלצות?

יואב רם: בעקבות עבודת המטה התכנסו השרים והמנכ"לים של שלושת המשרדים העיקריים שרלוונטיים לנושא, שזה המשרד לביטחון פנים, משרד התרבות והספורט ומשרד המשפטים, וניהלו דיונים איך לקדם, איך ואיזה מההמלצות והמהלכים רצוי לקדם.

יואב רם: אז אנחנו חילקנו בעקרון לשלושה כיווני פעולה.

יואב רם: כיוון פעולה ערכי-חברתי, כיוון פעולה של היחידה המשטרתית, ותיכף נרחיב על זה קצת, בנושא אכיפה, וכיוון פעולה של שימוש באמצעים טכנולוגיים במגרשים כדי לאתר מתפרעים, לאתר אוהדים שמתנהגים באלימות וכו'.

יואב רם: בעקבות הדיונים בין המנכ"לים נולד התיקון לחוק איסור אלימות בספורט, שנועד בעיקר לאפשר למשטרה כלים טובים יותר לאכוף את החוק.

יואב רם: בין היתר הרחבה של הסמכויות להרחקת אוהדים מהמגרש, תיקונים שנועדו להפוך עבירות בשלב יותר מאוחד, עבירות על חוק איסור אלימות בספורט, לעבירות מינהליות, שיש קנס בצידן, ושהמשמעות של הדבר היא אכיפה הרבה יותר יעילה, לטעמנו, לטעם המשטרה.

יואב רם: במקביל אנחנו נמצאים במשא ומתן על ההרחבה של היחידה המשטרתית למניעת אלימות בספורט, במימון של משרד התרבות והספורט.

יואב רם: יחד עם המשטרה.

יואב רם: והדבר הנוסף, בתחום הערכי-חברתי אנחנו פועלים, בשנה הקרובה אנחנו נפרסם מבחני תמיכה, בין היתר לעמותות וארגונים, כולל ארגוני אוהדים שמאוגדים כעמותות, לצורך תיקצוב ומימון של פעילויות, שנועדו להפחית את האלימות במגרשי הספורט.

יואב רם: בנוגע לאמצעים טכנולוגיים, אנחנו התקדמנו בוועדת היגוי משותפת, יחד עם משרד המשפטים, משרד הבט"פ.

יואב רם: כרגע אנחנו קצת הקפאנו את המצב שם, לאור הבעייתיות של החוק להגנת הפרטיות בהקשר הזה.

סימון דוידסון: אתה מדבר על המצלמות?

יואב רם: נכון.

סימון דוידסון: זה תקוע?

סימון דוידסון: זה לא מתקדם?

שרן השכל: מי אמור לרכוש אותן?

יואב רם: אנחנו עוד לא הגענו לשלב של לרכוש, כי אנחנו בשלב שמשרד המשפטים מתנגד,

סימון דוידסון: אבל חשוב לציין שאת האצטדיונים החדשים חייבו להתקין את מערכות המצלמות.

סימון דוידסון: המערכות קיימות באצטדיונים.

סימון דוידסון: ומשרד המשפטים, בגלל חוק הגנת הפרט לא מאפשר להשתמש במצלמות כדי לאתר את אותם עבריינים.

סימון דוידסון: שזה דבר שהוא אבסורד.

סימון דוידסון: כי בשביל זה יש את המצלמות, וזה הדבר הכי חשוב בכל החקיקה הזאת.

סימון דוידסון: אז כל החקיקה הזאת, סליחה, לא תעזור בלכידת אותם עבריינים.

סימון דוידסון: כי אסור לך להשתמש במצלמות.

שרן השכל: מתי התקבלה ההחלטה הזו, שהם לא יכולים להשתמש במצלמות?

לינא סאלם: התיקון המוצע בחוק לאיסור אלימות בספורט לא כלל את זה.

שרן השכל: לא לגבי התיקון בחוק.

שרן השכל: יש כבר אמצעים בתוך האצטדיונים לזיהוי אותם פורעים.

שרן השכל: חייבו אותם לבנות את האצטדיונים החדשים עם המצלמות הללו.

שרן השכל: קודם כל מתי משרד המשפטים קיבל את ההכרעה שהן אסורות לשימוש.

שרן השכל: ומה ההצדקה המשפטית לכך?

יואב רם: צריך להסביר, אולי טיפה לחדד.

לינא סאלם: אני לא הייתי חלק מההתכתבות הזאת, לכן אני מסתכלת על משרד הספורט, כי פשוט לא כיתבו אותי, אז אני לא יודעת על ההתכתבות הזאת, כי זה היה מול הרפרנטים של פרטיות, אז אני לא יכולה להתייחס לזה בפני הוועדה.

לינא סאלם: אני כן יכולה לבקש שיציגו בפניי את המיילים שהיו בעניין.

לינא סאלם: אבל אני לא הייתי מכותבת בהם.

סימון דוידסון: אני יכול להגיד שבלי לאפשר את הנושא הזה של המצלמות לא נוכל להתקדם.

סימון דוידסון: זה מה שקורה.

סימון דוידסון: דיברתם על אנגליה, דיברתם על גרמניה.

סימון דוידסון: אתה יודע שזה מה שקורה שם.

סימון דוידסון: יש פה נציג של מכבי חיפה, ומכבי נתניה, ובית"ר ירושלים.

סימון דוידסון: בכל אצטדיון שלהם יש את המערכות הכי מתקדמות בעולם.

סימון דוידסון: אפשר בזום להגיע עד השערה שלו בגבה.

סימון דוידסון: צריכים לאפשר להם להשתמש במצלמות כדי ללכוד את אותם עבריינים.

סימון דוידסון: בלי זה לא נוכל להתקדם.

לינא סאלם: אני מאוד מעריכה את זמן הוועדה.

לינא סאלם: מה שאני מציעה בעצם לעשות, כדי באמת להתמודד עם התקלה שקרתה כאן, אני יכולה לעדכן את הוועדה בדיווח מייד אחרי הוועדה, אני אצא למשרד, אני אדאג בעצם לקבל עמדה רשמית בעניין, ואני אעדכן את יושבת ראש הוועדה בעניין הזה.

יואב רם: אני אגיד עוד דבר, יש כרגע למיטב ידיעתי חוק שאמור לעלות.

שרן השכל: כן, אבל החוק הזה מאפשר רק במקרים של פשע חמור.

שרן השכל: זה לא קשור למגרשי הספורט.

שרן השכל: ואני מנסה להבין מדוע בעצם מונעים את זה מבחינה משפטית, משום שזה לא, אצטדיון זה אולי לא, אני לא יודעת אם קוראים לזה חצר פרטית, אבל גם אם כן, אבל אפשר לרשום על הכרטיס, לידיעת המשתתף שהמקום מצולם עשרים וארבע/שבע.

סימון דוידסון: שרן, זה בכל העולם ככה.

סימון דוידסון: בכל העולם.

יואב רם: אז כמו שאמרתי, כל התהליכים האלה, אנחנו מקדמים במקביל, ככל שניתן, בשיתוף פעולה בין המשרדים.

יואב רם: ורק מילה אחת לגבי אנגליה, הוזכרה פה מספר פעמים.

יואב רם: אז נכון שבאנגליה נעשה טיפול עומק בכל הנושא של אלימות בספורט.

יואב רם: ואי אפשר להגיד שמיגרו את האלימות באנגליה, וצודק חבר הכנסת דוידסון שאומר, זה לא שאין אלימות, היא צומצמה בהחלט.

יואב רם: רק צריך לקחת בחשבון באיזו נקודת פתיחה היא התחילה, וזאת נקודת פתיחה של הרוגים ופצועים.

שרן השכל: צריך גם לקחת פה בהשוואה שמקרי האלימות שקיימים, או היו קיימים באנגליה מאוד רחוקים ממקרי האלימות פה בישראל.

שרן השכל: כלומר האלימות שיש לנו כאן היא בלתי מתקבלת על הדעת.

שרן השכל: שיהיה ברור.

שרן השכל: היא חמורה.

שרן השכל: היא חמורה משום שאנחנו מגנים אותה בכל מצב, אנחנו חושבים שהיא נוגדת את הערכים של הספורט.

שרן השכל: אבל לא ניתן להשוות אותה לאלימות באירופה.

עופר כסיף: זה בדיוק העניין, אם הצליחו שם לרדת מרמה שמונים לעשר, אז כאן מרמה חמישים אפשר להגיע לחמש.

יואב רם: אז אני אלך לשיטתך ואני באמת אתייחס.

יואב רם: זה נכון שהורידו שם מרמה של שמונים או מאה לעשר.

יואב רם: האלימות בישראל יותר דומה למצב באנגליה כיום מאשר גבוהה יותר.

יואב רם: אם מישהו ראה אתמול גביע בוומבלי, אבוקות היו שם בלי סוף.

יואב רם: זה לא נעלם.

יואב רם: בכל אירופה, בכל משחק, בטח בכל משחק חשוב או טעון, יש אבוקות, יש חזיזים.

יואב רם: זה לא בסדר.

יואב רם: צריך לעשות את כל מה שאפשר כדי למנוע את המקרים האלה.

שרן השכל: אז איך עם החוק החדש אתם מתכננים למנוע את המקרים האלה?

יואב רם: שוב, בחוק החדש, ואולי אם תרצו יותר פירוט לגבי התיקונים.

שרן השכל: אנחנו ניכנס לעומק משום שהחוק אמור להגיע לוועדת התרבות והספורט.

שרן השכל: אז אנחנו נדון אמנם לעומק, אבל אנחנו מנסים להבין מה נעשה מתוך אותן המלצות.

יואב רם: התיקונים העיקריים בחוק המוצעים מעבר לשינוי של המעמד של המועצה הלאומית למניעת אלימות בספורט, זה תיקונים שיאפשרו עבירות פליליות של חוק איסור אלימות, שניתן יהיה להפוך אותן לעבירות מינהליות, כלומר עבירות קנס.

יואב רם: הדבר השני זה הרחבת סמכויות של קציני משטרה, להרחיק אוהדים מהמגרשים.

שרן השכל: זה משהו שהיום לא קיים?

שרן השכל: הם לא מרחיקים אוהדים?

יואב רם: כיום יש סמכות לקצין משטרה להרחיק אוהד לתקופה של שלושים יום.

שרן השכל: אז מה ההבדל?

יואב רם: אנחנו מרחיבים את התקופות משמעותית.

איתמר בן גביר: בלי ביקורת משפטית קצין משטרה יחליט מה שהוא יחליט, ובלי שום בקרה?

יואב רם: יש אפשרות לערער על כל החלטה של קצין משטרה.

שרן השכל: אם בחוק המעצרים על כל עבירה המשטרה יכולה להרחיק חמישה עשר יום, זה צריך להתכתב עם חוק המעצרים.

יואב רם: אני רק רוצה לציין, הרחקה מהמגרש זה לא מעצר, ולא מעצר בית.

סימון דוידסון: היא דיברה על הרחקה ממקום.

סימון דוידסון: הרחקה ממקום זה חמישה עשר ימים.

סימון דוידסון: אז אין שום סיבה שאתם תקבלו חודשיים.

סימון דוידסון: מה קרה.

סימון דוידסון: אם יש משהו רציני, בית משפט הולך אתכם.

יואב רם: אלה השינויים העיקריים כרגע.

שרן השכל: מבחינת החמש שנים האחרונות שהמועצה לא היתה קיימת, נעשו איזה שהן פעולות אקטיביות מטעם המשרד כדי למגר את האלימות במגרשים, מלבד החוק?

יואב רם: אנחנו פועלים במגוון דרכים.

יואב רם: חלק מהן זה הנושא החברתי, אנחנו מקדמים פעילויות באמצעות תמיכה, החל מפעילויות משותפות ליהודים וערבים, וכלה במפגשים של ארגוני אוהדים.

יואב רם: אנחנו במשך שלוש שנים פרסמנו מבחן תמיכה לארגוני אוהדים וגופים שעוסקים במניעת אלימות.

יואב רם: בשנתיים האחרונות לא פורסמו המבחנים, אנחנו נחזור לזה.

סימון דוידסון: לא, יואב, אפשר להגיד שלא נעשה.

סימון דוידסון: לא נעשה, ואני אומר לכם שיום אחד יהיה פה גם רצח במגרשים.

סימון דוידסון: ואנחנו הולכים סביב סביב לדבר הזה, ואנחנו לא מבינים את החומרה של זה בכלל.

סימון דוידסון: אני חצי שנה מדבר אתכם על זה, עם כולם.

סימון דוידסון: ואתם צריכים להבין שהדבר הזה בסוף יהיה רצח במגרשים.

סימון דוידסון: וצריכים לטפל בזה.

סימון דוידסון: מפגשים, לא ייצא מזה כלום.

סימון דוידסון: בואו נהיה רגע תכליתיים, ונבין שגם החקיקה, ללא המצלמות, גבירתי ממשרד המשפטים, לא יעזור לאף אחד.

סימון דוידסון: ואנחנו נשב פה עוד חצי שנה, ויקרה רצח במגרשי הכדורגל, וכולנו נבכה על זה.

שרן השכל: תודה רבה למשרד התרבות והספורט.

שרן השכל: אפשר לומר שבשבע השנים האלה לא נעשו צעדים משמעותיים.

שרן השכל: אני חושבת שחשוב שנשים את הכל על השולחן כדי לראות איך אנחנו מתקדמים, ואיך אנחנו מקדמים יחד בשיתוף פעולה תכנית שהיא אפקטיבית והיא תצליח למגר באמת את האלימות במגרשים.

שרן השכל: לפני שנעבור למשרד לביטחון פנים, אני רוצה לתת את זכות הדיבור קודם כל לחברת הכנסת אימאן ח'טיב, ואחריה המשרד לביטחון פנים, חבר הכנסת בן גביר, ואחר כך נשמע את התאחדות הכדורגל, ואז חבר הכנסת משה טור-פז.

אימאן ח'טיב יאסין: שלום לכולם, אין ספק שהנושא עולה שוב ושוב, וכולנו רואים את התוצאות שלו בתוך המגרש.

אימאן ח'טיב יאסין: ואנחנו רואים את האלימות המשטרתית בתוך המגרשים הולכת וגוברת.

אימאן ח'טיב יאסין: ולצערי הרב בנוסף למה שאמרו חבריי קודם, אני רוצה להוסיף עוד נקודה, ודגש מיוחד על מה שקורה בתוך המגרשים והמשחקים שמדובר בקבוצות ערביות.

אימאן ח'טיב יאסין: למרות שהמטרה העיקרית של המשטרה זה לשמור על הסדר, ולשמור על ביטחונם של האנשים שנמצאים בתוך המגרשים, אם זה שחקנים, ואם זה אוהדים, מה שקורה בפועל, במיוחד כשיש משחקים שיש בהם לא רק קבוצות ערביות, אפילו כשיש שחקן ערבי בתוך הקבוצה היהודית, ואנחנו רואים שהמשטרה לא עושה את העבודה שלה בלהגן על אותם שחקנים או אותן קבוצות.

אימאן ח'טיב יאסין: וזה נושא שצריך גם כן לשים אותו על השולחן, בתוך החבילה הזאת, ולתת עליו גם דין וחשבון.

שרן השכל: תודה רבה על הדברים.

שרן השכל: ומפה אנחנו נפנה למשרד לביטחון פנים.

שרן השכל: יצחק אמיר, בבקשה.

איציק אמיר: בוקר טוב, אני איציק אמיר, מהיחידה למניעת אלימות בספורט, שנסגרה לפני שנה וחצי אמנם.

שרן השכל: פתחתם אותה מחדש?

איציק אמיר: עוד לא.

סימון דוידסון: אבל אושר תקציב לזה, נכון?

איציק אמיר: בטח חבריי יגידו.

איציק אמיר: עקרונית כן אושר, אבל עדיין זה עוד לא קרה.

איציק אמיר: אני רק אגע ככה באבני דרך - - -

שרן השכל: עוד לא קרה למה?

שרן השכל: עוד לא העבירו תקנים, או לא הצלחתם לאייש את המשרות?

קריאה: שמונה מיליון שקלים אושרו.

עמית שפייזמן: אני אשלים את הנקודה הזו, עמית מהמשרד לביטחון פנים.

עמית שפייזמן: המשרד מייחס חשיבות לנושא הזה, כמו לנושאים רבים אחרים, ולכן מנכ"לי המשרדים ביטחון פנים וספורט סיכמו ביניהם על החזרת היחידה לאלימות בספורט שהיתה קיימת פעם ופעילותה הופסקה, במשטרה, כמו שנאמר פה בידי משרד התרבות והספורט, יש הסכמות, אנחנו בשלבים הסופיים של סיכום עם המשרדים, ככה שהיחידה תמומן פחות או יותר חצי בחצי.

עמית שפייזמן: יהיו תוספת תקנים שיסייעו לנושא.

עמית שפייזמן: וברגע שהנושא ייחתם, ואני מקווה שזה בימים הקרובים כבר, יהיה אפשר להחיות את היחידה, להוסיף תקנים.

שרן השכל: כרגע כמה תקנים מאושרים?

עמית שפייזמן: הכוונה היא שהיחידה תמנה אחד עשר תקנים.

עמית שפייזמן: זו יחידה משולבת, איציק יוכל לפרט על הפעילויות יותר.

עמית שפייזמן: היא משולבת, כולל פריסה ארצית, כלומר שוטר בכל מחוז שייתן תמיכה מקומית.

שרן השכל: אחד עשר שוטרים, בכל מחוז יהיה שוטר אחד?

עמית שפייזמן: בכל מחוז יהיה שוטר ספציפי, וגם מטה, וכמובן שבאירועים כאלה כל המחוז מעורב, המרחב, התחנה, בהתאם לצורך.

עמית שפייזמן: אבל מדובר בתקנים שזה הייעוד שלהם, ויתנו את הדגש והתועלת בדיוק לנושא הזה.

עמית שפייזמן: ויוכלו גם להוות קשר פנים-משטרתי, וגם כמובן כלפי חוץ.

עמית שפייזמן: אז לגבי הפעילות בשטח אני מציע שאיציק ימשיך.

איציק אמיר: אני רק רוצה ככה כמה אבני דרך שהיה לנו, כדי גם ככה שנכניס את הוועדה לתמונה.

איציק אמיר: יש פה חברים שכבר איתנו משולבים ומכירים.

איציק אמיר: אבל אלה שהצטרפו.

איציק אמיר: ב-2008 היה את חוק איסור אלימות בספורט.

איציק אמיר: לאחר מכן היו ועדות, צור, זליכה, בן חמו, נכנס תיקון ב-2014 לחוק איסור אלימות בספורט.

איציק אמיר: דו"ח מבקר המדינה ב-2015.

איציק אמיר: ב-2017 הוקם המערך למניעת אלימות בספורט.

איציק אמיר: המערך מנה שלושים ושלושה תקנים, ולמעשה יצא לפועל ב-2017.

איציק אמיר: ב-2021 היה שוב דו"ח מבקר המדינה, שלמעשה אין הרבה מה לחדש, דו"ח מבקר המדינה שם פירט את כל התהליכים, שיפור, שימור, ומה שצריך לעשות.

איציק אמיר: ב-2021 אחרי שכבר הדו"ח השני שהיה אצלנו נסגר המערך למניעת אלימות בספורט.

איציק אמיר: ואז התכנסה הוועדה, אחרי האירוע שהזכרת.

איציק אמיר: ולמעשה התחלנו עם ועדת ביטחון פנים, עם תהליכים של שלושת המשרדים, בט"פ, משפטים ותרבות.

איציק אמיר: אני יכול להגיד שתהליכים סדורים, ובאמת בירכתי אז על כל התהליכים, והוועדה, וגם הוועדה הזאת, ואני חושב שאלה תהליכים שחלק יורגשו בהתחלה, וחלק הם תהליכים שייקחו קצת זמן.

איציק אמיר: אבל כן אנחנו צריכים להתחיל את התהליכים כבר, כי אנחנו מדברים על זה כבר די הרבה זמן.

איציק אמיר: ואני מקווה שגם בעזרת הוועדה הזאת אנחנו כן ניכנס לתהליכים סדורים.

איציק אמיר: לגבי היחידה עצמה, אז ברגע שהיחידה תצא יהיה לה חקירות, יהיה לה מודיעין.

איציק אמיר: היא נשענת עדיין, אין לה איסוף מודיעין, מחקר, של היחידה.

איציק אמיר: אנחנו נשענים על המשאבים הקיימים של משטרת ישראל.

איציק אמיר: אבל בסופו של דבר אנחנו נעסוק מאה אחוז רק בזה.

גבי לסקי: וגם באלימות שוטרים כלפי האוהדים?

איציק אמיר: אלימות שוטרים זה מח"ש.

גבי לסקי: בסדר, כי זה חלק מהמשולש.

גבי לסקי: אי אפשר להתעלם מזה.

איציק אמיר: בכל הנושא של היחידה למעשה יהיה לה זרוע מחוזית, של קצין בכל מחוז, בששת המחוזות, למעט מחוז ש"י.

איציק אמיר: קצין חקירות ומודיעין.

איציק אמיר: ואז למעשה אנחנו נתכלל את כל הפעילות ונוכל לקדם את התהליכים שאנחנו מדברים עליהם כאן.

איציק אמיר: למעשה עד עכשיו אנחנו רק שניים שלמעשה מנסים להריץ את התהליכים האלה.

איציק אמיר: לגבי התכנית, משרד התרבות נגע בכמה דברים, אבל בגדול נכנס הנושא של הרחבת כל הנושא של ההרחקה.

שרן השכל: על הנושא של ההרחקה, הייתי רוצה אולי שניכנס קצת יותר לעומק לנוהל עצמו, כדי שתסביר לנו אותו, כדי להבין האם הוא אפקטיבי היום.

שרן השכל: כי לבוא ולהרחיב משהו שהוא לא אפקטיבי זה משהו אחד.

שרן השכל: השאלה שלי, אתם תופסים אוהד שבאמת נתפס באלימות קשה כלפי אוהד אחר, החלטתם להרחיק אותו לחמישה עשר יום.

שרן השכל: כמה זמן מותר?

איציק אמיר: שלושים.

איציק אמיר: על פי חוק איסור אלימות בספורט, שלושים יום.

איציק אמיר: זה בסביבות שלושה ארבעה משחקים.

שרן השכל: אתה הרחקת אותו, באיזה אמצעים אתה יודע בצורה ברורה שהוא לא מגיע אליהם?

שרן השכל: אני מנסה לדמיין כניסה לאצטדיון, במקרה הלכתי לפני מספר שבועות, ואני רואה המון אנשים נכנסים דרך השערים.

שרן השכל: אני אומרת איך אתה יכול לזהות את אותו אדם מורחק?

איציק אמיר: מבחינת המורחקים קודם כל היום אם את בודקת קבוצות אז יש לך פה שני מורחקים, פה ארבעה מורחקים, אנחנו לא מדברים על סדר גודל של הרבה מורחקים.

איציק אמיר: מבחינת ההיקף של העניין.

איציק אמיר: מבחינת המורחק, ברגע שהוא עובר שימוע והוא מורחק,

שרן השכל: מורחק על ידי המשטרה?

איציק אמיר: על ידי קצין משטרה בדרגת מפקח ומעלה, שיכול להרחיק אותו, בצעד מינהלי.

איציק אמיר: במידה וזה הולך להליך משפטי לבית משפט, אז כמובן בית משפט יכול לשנות את ההחלטה, או להחמיר איתה, או לבטל אותה.

איציק אמיר: ולמעשה מבחינת הפיקוח שלנו איך זה עובד, יש חובת התייצבות בתחנת משטרה בזמן שיש משחק.

איציק אמיר: זאת אומרת שהוא צריך להגיע ולהתייצב.

איציק אמיר: יש משימה שנפתחת, שאותו בנאדם צריך להגיע ולהתייצב.

שרן השכל: מתי הוא אמור להתייצב?

איציק אמיר: שעה לפני משחק, בתחנה הקרובה לגזרתו.

איציק אמיר: עכשיו ברגע שהוא מתייצב אז הכל בסדר.

שרן השכל: כמה זמן הוא צריך לשהות שם?

איציק אמיר: במהלך המשחק.

איציק אמיר: עכשיו במידה והוא לא התייצב יוצא מסרון לפלאפונים של הפיקוד שנוכח במשטרה, זה משהו שנכנס בקטע הטכנולוגי שפותח בשנים האחרונות.

איציק אמיר: ואז למעשה אם אני מפקד על הגזרה אני רואה שאותו בנאדם לא התייצב, ואני מבין שיש מצב שהוא יגיע אליי למשחק.

סימון דוידסון: איך אתה יכול למצוא אותו?

איציק אמיר: אז למעשה קודם כל יש היכרות של המורחקים, כי זה בדרך כלל אנשים שהקבוצות מכירים אותם.

איציק אמיר: אז מנהל האירוע, ואותן פונקציות שנמצאים בשערים יודעים שאותו מורחק יש מצב שהוא יגיע.

איציק אמיר: התמונה מועברת להם.

איציק אמיר: כמובן שאין לנו את ההיבט הטכנולוגי שאליו אתה מכוון של נגיד תעודת אוהד חכם.

איציק אמיר: היום כל כרטיס הוא בטלפון.

איציק אמיר: אני שם את הטלפון שלי, והכרטיס.

איציק אמיר: אם היה היבט טכנולוגי שברגע שאני מעביר, קופצת לי רשימה שחורה או לבנה, ואז יודעים שמורחק הגיע, זה היה הרבה יותר טוב.

איציק אמיר: כאן יש מצב שהוא יכול כן להשתחל לאירוע, אבל אנחנו כן נבוא איתו בחשבון, אם אנחנו יודעים שהוא לא התייצב אז יש פה הפרת הוראה חוקית בעניין.

סימון דוידסון: אתה יכול להגיד לנו כמה מורחקים היו בעונה האחרונה במגרשי הכדורגל?

איציק אמיר: אני לא רוצה לתת לך נתון, אבל זה לא נתונים, אנחנו נעביר נתונים לוועדה.

סימון דוידסון: אתה יודע סדר גודל?

איציק אמיר: עשרות, לא יותר.

סימון דוידסון: מה זה עשרות, אם היו ארבעים ותשעה אירועי התפרעויות השנה, תשעה אירועי ונדליזם, שמונה אירועי פריצה למגרשים, השלכות חפצים.

איציק אמיר: תראה, בסוף יש עצורים שאתה לא מרחיק אותם בזמן האירוע, הם עולים לבית משפט ומתחילים הליך פלילי.

איציק אמיר: אבל אני אעביר נתונים לוועדה.

איציק אמיר: דיברו איתנו רק אתמול, ולא היה מספיק זמן להעביר.

גבי לסקי: אם רוצים להחמיר על פי ההצעה החדשה אז לפני שמחמירים צריכים לבדוק את המספרים.

גבי לסקי: הנתונים נורא חשובים כדי לדעת את היעילות, כמה עשיתם שימוש באמצעים האלה.

איציק אמיר: בכל התהליך הזה של משרד המשפטים ומשרד התרבות, כל הנתונים הועברו, דנו בהם.

שרן השכל: מרגע שאותו אוהד לא התייצב בתחנת המשטרה, איזה סנקציות אתם מפעילים נגדו בשלב מאוחר יותר?

איציק אמיר: זו הפרת הוראה חוקית.

שרן השכל: אז מה בדרך כלל הם מקבלים בבית משפט?

שרן השכל: אני מניחה היו מקרים כאלה שלא התייצבו.

איציק אמיר: אני יכול להגיד שחלק מהעניין שדיברתי עליו בפעם שעברה בוועדה, שהענישה היא נורא קלה.

איציק אמיר: זאת אומרת שבתי משפט, וכן צריך להסתכל על אירוע ספורט, וגם זה מוגדר על פי הנחיית פרקליט המדינה, שצריך להסתכל על אירועי ספורט בצורה אחרת.

שרן השכל: אני מניחה שהיו לכם כמה מקרים כאלה שגם כן העמדתם לדין.

שרן השכל: אתה יכול לתת לי דוגמא למספר פסקי דין, מה השופט בעצם נתן לאותו אוהד שלא התייצב?

איציק אמיר: נתתי דוגמא פה בוועדה הקודמת שהבאנו אוהדים שהדליקו אבוקה, הודו בזה.

שרן השכל: על אי התייצבות.

איציק אמיר: אני נותן לך דוגמא של אבוקה.

איציק אמיר: ושופט אמר שהוא לא מבין מה הבעיה עם זה, למרות שזה חפץ אסור, עבירה, פשע, וגם חומר נפץ.

איציק אמיר: והוא שיחרר אותו.

איציק אמיר: זאת אומרת שיש בבתי משפט חלק מהשופטים שכן את יכולה לראות, גם אחרי האירוע שהיה לנו עם בית"ר, העונש היה פחות מחודש הרחקה.

סימון דוידסון: הבחורה נכנסה לבית חולים לשבועיים, ומי שפגע בה קיבל חודש או תשעים יום הרחקה מהמגרשים.

סימון דוידסון: זה העונש שהוא קיבל.

איציק אמיר: אני רוצה בנושא של התיקון חקיקה, נכנס כל ההיבט של הניהול אזרחי.

איציק אמיר: שזה משהו חשוב גם שתכירי.

שרן השכל: כלומר, אני רוצה שתעבירו לי גם כן נתונים, ותרשמו את זה, על מספר המקרים שבהם לא הגיעו אותם אנשים מורחקים לתחנת המשטרה, כמה היו כאלו, כמה הועמדו לדין, ומי שהועמד לדין, איזה עונש הוא קיבל.

שרן השכל: כי יש לנו, עלולים להיות פה שני כשלים.

שרן השכל: הראשון הוא בעצם שהמשטרה בואו נגיד טוב, אנחנו נוותר לאוהד הזה, אני לא אעמיד אותו לדין.

שרן השכל: אפס מקרים של העמדה לדין.

שרן השכל: או שיש לנו מקרים שכל אחד בעצם המשטרה העמידה לדין, אבל בית המשפט למעשה שיחרר.

שרן השכל: הוועדה רוצה להבין איפה בעצם נמצא הכשל.

שרן השכל: כי גם אם אתם אומרים לי עכשיו להרחיק אותם לששים יום, אבל אלו שלא מתייצבים פשוט כי הם לא מגיעים ולא עושים להם כלום, אז יש פה כשל.

יואב רם: היושבת ראש, היתה הרחקה אפילו לשלוש שנים בזמנו, של אוהדים במשחק בין קרית שמונה למכבי חיפה.

יואב רם: אלימות קשה מאוד.

יואב רם: בית המשפט הרחיק לשלוש שנים.

יואב רם: הבעיה הגדולה שמדברים בה, זה לא לרדת לרמה הפרטנית איך אוכפים את הדבר הזה.

יואב רם: מדינת ישראל היא מדינה מאוד אלימה.

יואב רם: אני אומר את זה, הייתי אומר מדורגת בעולם כמדינה מאוד אלימה.

יואב רם: אפשר להסתכל על הדירוגים.

יואב רם: הכל כתוב.

יואב רם: מדורגת כמדינה מאוד אלימה בספורט.

יואב רם: אנחנו רואים שיש עלייה גדולה באלימות, בכל התחומים.

יואב רם: אני עסקתי בזמנו במדד האלימות בחברה, והיא מדורגת כמדינה אלימה.

יואב רם: בעיקר בנושאים מסויימים היא מאוד אלימה.

יואב רם: ולכן השאלה שאת שואלת, שהיא שאלה של אכיפה, ושאלה שנוהגת לגבי השוטרים איך הם מתנהלים, ואחר כך בתי המשפט.

יואב רם: וזו שאלה שקשורה לדברים כל כך עמוקים, ואם אנחנו נפרוט את זה, האם אנחנו יכולים לאכוף על מישהו, שהוא בנאדם אלים מיסודו, שהוא לא יחזור למגרש, ויעמוד באיסור שהוטל עליו, כמעט המדינה אין לה את הכוחות האלה.

שרן השכל: אני ממש לא מסכימה איתך.

שרן השכל: אם אדם שהורחק מהמגרש מעז, בשום מקום אחר בעולם הוא לא היה מעז לא להתייצב בתחנת משטרה.

שרן השכל: אם בתחנת המשטרה היו אומרים לו אתה תקבל קנס של חמישים אלף שקל אם אתה לא מתייצב, אתה חושב שהיה אוהד אחד שלא היה מתייצב בתחנת המשטרה?

יואב רם: << דובר >> יו אלף אני לא חושב, אני בטוח, כי יש לנו הרבה גם שנוהגים כאשר הורידו אותם מהכביש.

שרן השכל: הכל עניין של הרתעה.

יואב רם: את יודעת כמה נוהגים בישראל כשהם בלי רישיון?

שרן השכל: אז השאלה היא עד כמה משתלם להם לנהוג שלא ביחד עם רישיון.

יואב רם: לכן אני אומר, האכיפה.

שרן השכל: אבל פה אנחנו אמורים לאזן את זה.

שרן השכל: אנחנו אמורים לקבוע בעצם כללים.

שרן השכל: הם מבקשים סוג של החמרה.

שרן השכל: אז להרחיק לעוד שלושים יום.

שרן השכל: להרחיק לעוד שנה, שנתיים.

סימון דוידסון: אבל זו לא הנקודה.

סימון דוידסון: לדעתי יש פה נציגי אוהדים.

יוסף טייב: << אורח >> יוייו יש פה רק שני רעיונות שהועלו.

יוסף טייב: אחד היה הרעיון להוריד את הענישה מענישה קולקטיבית לענישה פרטנית.

יוסף טייב: זו היתה ליבת הדיון, כשפנו אליי, וקראתי את החומרים.

יוסף טייב: ויש שאלה האם ענישה פרטנית היא יותר יעילה להורדת האלימות בספורט מאשר ענישה קולקטיבית, שלמעשה עושה את הדבר הפוך.

יוסף טייב: וזו שאלה שצריך להחליט עליה, אם יש לנו יכולת להחליט עליה.

יוסף טייב: ולכן אני חושב שזה צריך להיות המיקוד.

יוסף טייב: כי איך המשטרה אוכפת, מתי היא אוכפת.

שרן השכל: בשביל זה הזמנו אנשים שעוסקים בתחום הזה במשך שנים, ואנחנו נשמע את עמדתם.

עופר כסיף: ושאלת המשך, אם יש גם עבריינים סדרתיים.

עופר כסיף: כמה האחוז של האנשים, של אותם אנשים שחוזרים על האלימות הזאת.

איציק אמיר: קודם כל במקרה של החקיקה, חלק מהעניין לדעתי בניהול סיכונים, כמו שאמרת, אם אני יודע שאני אולי יתנו לי אבוקה להכניס, יבקשו ממני, אני אכניס את האבוקה, ואם יתפסו אותי אני אורחק לחמישה עשר יום או עשרים יום, אז אני אורחק למשחק או שניים.

איציק אמיר: אבל אם אני יודע שזה ששים יום, אז אולי אני לא אעשה את זה.

שרן השכל: ואם אני יודע שזה קנס של עשרים אלף שקל?

איציק אמיר: אני לא מאמין שיתנו.

איציק אמיר: אני מבין מה את אומרת, אבל הכל בסוף הוא ניהול סיכונים.

שרן השכל: מהניסיון שלכם, מול אוהדים, האם זה אפקטיבי?

איציק אמיר: תראי, בסוף כולם עושים ניהול סיכונים.

איציק אמיר: אפשר לראות במדיה שמי שרוצה לפרוץ למגרש, לטיק-טוק, לעשות סרטון יפה, הוא שואל במדיה מה יקרה לי, אם אני נכנס למגרש.

איציק אמיר: אז אומרים לו בחלק מהעניין לא יקרה לך הרבה.

איציק אמיר: מקסימום יקחו אותך לבית משפט, ואולי תורחק.

איציק אמיר: עכשיו ברגע שזה יהיה קנס מינהלי, והוא יקבל את זה במקום.

סימון דוידסון: מה גודל הקנס?

סימון דוידסון: אתה יכול לומר לנו?

איציק אמיר: עוד לא הוחלט על גודל הקנסות.

איציק אמיר: אבל אני אומר, במידה ואני בחו"ל, זה לא מעט.

איציק אמיר: ובמידה והקנס יהיה משמעותי, ואתה תקבל אותו, ואתה יודע שאו ההורים שלך יצטרכו לשלם, או אתה תשלם, אז בניהול סיכונים של כן להיכנס או לא להיכנס אני חושב שזה יוריד את התופעה בצורה משמעותית, בהיבט הזה.

איציק אמיר: אני רק רוצה להגיד, מההיבט של ניהול אזרחי, וכמות משחקים בארץ.

איציק אמיר: יש לנו בערך אלף חמש מאות משחקים בשבוע.

איציק אמיר: שבע מאות כדורגל, אלף מאה כדורסל, אלף מאה כדור עף ועוד ספורט מוטורי.

איציק אמיר: בערך בחמישה עשר משחקים, עשרים משחקים, יש משטרה.

איציק אמיר: בכדור יד כמעט ואין אלימות, יש בחלק קבוצות מסויימות ששם ממש מעט מאוד.

איציק אמיר: אבל לגבי הנושא של רוב המשחקים, הם בניהול אזרחי, ללא משטרה.

איציק אמיר: רק בחמישה עשר משחקים בערך יש שיטור בשכר.

איציק אמיר: ובעצם הראי התקשורתי שלנו זה ליגת העל.

איציק אמיר: ואני חושב ששם אנחנו גם צריכים להתמקד, בהיבט התקשורתי, במסרים שאנחנו מעבירים.

איציק אמיר: ובעצם רוב הדברים שעולים לסדר היום, כאירוע מכונן כזה או אחר, הוא עולה בליגת העל, והליגות הנמוכות לא זוכות.

סימון דוידסון: אבל בליגות הנמוכות יש הרבה יותר אלימות, מדברים על ליגת העל עכשיו.

סימון דוידסון: בליגות הנמוכות אנחנו מדברים על משחקים ששם זה לא בא לידי ביטוי ולא עולה לסדר היום.

סימון דוידסון: ולכן ברוב האירועים וברוב המשחקים הם בניהול אזרחי.

סימון דוידסון: כאשר מה שאנחנו מדברים, אנחנו בעיקר מדברים על ליגת העל.

סימון דוידסון: אנחנו צריכים להסתכל בראייה כוללת על כל הספורט בארץ.

סימון דוידסון: ילדים ונוער, הורים, גם שם זה מאוד מורכב בהיבט הזה.

איציק אמיר: רציתי להתייחס לכל הנושא של הציוד עידוד.

איציק אמיר: הציוד עידוד יש נוהל מסודר.

איציק אמיר: יש שיח מול האוהדים בנושא של ציוד עידוד, יש אולטרס, ואותו נציג האוהדים פונה למשטרה טרם הערכת המצב, ומעביר את הדרישות שלו לציוד עידוד.

איציק אמיר: אני רוצה לעביר דגל פריסה, אני רוצה להביא שבע מאות דגלים עם מוטות מסויימים.

איציק אמיר: והוא גם מעביר את הכיתוב מה יהיה על הדגלים, כדי לראות שהכל עובר.

איציק אמיר: ואז למעשה בשיח הזה משטרת ישראל רואה שאין בעיה בציוד עידוד ומאשרים את זה.

שרן השכל: מול מי אתם מאשרים את זה?

רונן עמר: סליחה איציק, האישור לדגל פריסה, עם כל הכבוד למשטרה, הוא רק על מנהל המתקן, שהוא אחראי בטיחותית על המתקן.

סימון דוידסון: אבל זה לא עובד ככה רונן.

רונן עמר: המשטרה יכולה לאשר, מנהל המתקן יכול לשלול.

סימון דוידסון: כי דגל פריסה אצלך השבוע היה מדהים, ומכבי חיפה לא אישרו דגל, כי מכבי חיפה יש בנאדם אחד שמאשר, ובנתניה זה בנאדם אחר, והם עושים מה שהם רוצים.

סימון דוידסון: לא יתכן שלא יהיה משהו שהוא קבוע לכל מדינת ישראל.

סימון דוידסון: מה מותר, מה אסור.

סימון דוידסון: למה בחיפה אסור, בנתניה מותר, בתל אביב אסור.

סימון דוידסון: זה הכל הפוך פה, אתה מסכים איתי?

שרן השכל: שאלה נוספת איציק.

איציק אמיר: אני אחדד את זה, והתשובות יהיו ברורות.

איציק אמיר: בסופו של דבר מי שמאשר את הדגל, את התקן שלו, הישראלי, ואת המרכיב בעירה שצריך זה כיבוי.

איציק אמיר: זאת אומרת שאם אותו מתקן, אותה קבוצה, הולכת לכיבוי, לאותה גזרה, והוא בודק שהוא עומד בתקן הנדרש, ובמעקה בעירה של הריסוס.

איציק אמיר: והם נותנים את האישור.

איציק אמיר: אם הכיבוי אישר והממונה בטיחות של המתקן אישר, משטרת ישראל אין לה בעיה עם זה.

איציק אמיר: אלא אם כן אנחנו נכנסים להיבטים אחרים שאני אציין כאן.

איציק אמיר: זאת אומרת מבחינתנו, אגב אני הייתי קצין אג"ם נתניה שלוש שנים, מכבי תל אביב היה מגרש הבית שלי.

איציק אמיר: אפשרנו ציון מרהיב.

איציק אמיר: צ'מפלין היה שם, היה זיקוקים, כל מה שרצו קיבלו.

איציק אמיר: והכל עבד בצורה מסודרת מול כיבוי ומול המשטרה.

איציק אמיר: עכשיו איפה יכולה להיות בעיה, אני אתן דוגמא.

איציק אמיר: אני הייתי נוכח במקרה משחק הדרבי כדורסל במנורה.

איציק אמיר: הגיע נציג האוהדים, הגיע לשם עם שבע מאות דגלים.

איציק אמיר: שבע מאות דגלים עם מוט קרטון שהוא קשיח, להכניס, ביחד עם עוד אביזרי עידוד.

איציק אמיר: זה לא בדיוק מה שסוכם בכמות, אבל בכל מקרה אותו מפקד תחנה, אנחנו דרבי לפני זה זרקו מוטות והדליקו אבוקות בתוך אולם סגור.

איציק אמיר: בשיח אוהדים שהתקיים אל מול אותו נציג המשטרתי הוא שוכנע באמון שיהיה בסדר.

איציק אמיר: והם עשו, הם זרקו את המוטות ואת כל הדגלים מהיציע העליון על מכבי תל אביב למטה, על הורים וילדים.

איציק אמיר: ילדים קיבלו את זה בראש, אמהות, והתחיל ארוע משמעותי.

איציק אמיר: אחרי שנתנו להם את האמון להכניס את אותם מוטות דגלים עשרות של מוטות נזרקו מלמעלה למטה.

איציק אמיר: יש לי סרטונים, אני יכול להעביר לכם שתראו כמה זה משמעותי.

איציק אמיר: וזה כואב נורא, יש לי דגל כזה, זה כואב נורא כשזה פוגע בראש מהיציע העליון.

איציק אמיר: דרבי אחרי זה, כשהפועל תל אביב אירחו את המשחק, גם באולם כדורסל, הוצאנו, אותו מרחב הוציא, היות וזו לא הקבוצה הטריטוריאלית שלו על פי הנוהל הוא לא יכול להחליט על משחקי חוץ.

איציק אמיר: הוא הוציא המלצה לאסור עליהם ציוד עידוד, מבחינת צעד מניעתי שזה לא יקרה.

איציק אמיר: זאת אומרת שאנשים לא יפגעו ממוטות.

איציק אמיר: המוטות האלה אגב אם הם נדלקים באבוקות זה אסון.

איציק אמיר: זה באולם סגור.

איציק אמיר: אותו מפקד, שאגב זה אותו מחוז, הוא בנה שוב פעם שיח של אמון.

איציק אמיר: אמרו לו שמע, זה דרבי, זה אירוע משמעותי.

איציק אמיר: זה לא יקרה, אנחנו מבטיחים לך.

איציק אמיר: בנו איתו צעד של אמון.

איציק אמיר: והוא אמר להם, למרות המלצה, והאירוע היה לפני שבוע וקצת, הכניס להם.

איציק אמיר: מה הם עשו, הדליקו אבוקות, הדליקו כל היציע בער מאבוקות, עם הקרטונים, וכמעט היה אסון.

עופר כסיף: על כמה אנשים מדובר?

איציק אמיר: זה אירוע חריג.

עופר כסיף: אי אפשר להעניש קולקטיבי.

עופר כסיף: אם אתם יודעים שיש מישהו שהוא מועד לפורענות, בגלל זה גם שאלתי אם יש עבריינים סדרתיים, אז מהם צריכים להיפרע.

איציק אמיר: בסוף אני מסכים שזה מיעוט.

איציק אמיר: כל מי שאמר פה מיעוט, זה מיעוט.

שרן השכל: השאלה היא איך מטפלים באותו מיעוט.

סימון דוידסון: זה לב הנקודה.

סימון דוידסון: בסוף הבעיה היא שכשלא מטפלים במיעוט.

איציק אמיר: אותו מיעוט יש אחריו קאדר של אנשים שנסחפים אחרי המיעוט.

איציק אמיר: אז אם תיקחי מקבוצה שיש להם ארבעים אוהדים, יש אחריהם עוד מאתיים שנסחפים אחריהם.

איציק אמיר: אגב אותם מובילים הם בדרך כלל לא אלה שעושים את העבירות.

איציק אמיר: הם נותנים לאחרים לעשות את העבירות.

איציק אמיר: והם אנשים גם בלי עבר פלילי.

איציק אמיר: לגבי הנושא, אנחנו לא מתנסחים בהיבט הזה של ענישה.

איציק אמיר: זה צעד מניעתי לשלום הציבור.

איציק אמיר: שלא יידלק לנו.

איציק אמיר: נשרפו כסאות, אני לא יודע אם אתם זוכרים, בבלומפילד, שהדליקו אבוקות, כסאות נשרפו.

איציק אמיר: עשרים ושישה כסאות.

איציק אמיר: היתה לנו מדורה בתוך הקהל, שיכול היה להיגמר באסון.

איציק אמיר: בסוף זה אלף מעלות בתוך אבוקה, זה אירוע נורא משמעותי שיכול לגרום לאסון.

איציק אמיר: ולכן אנחנו אומרים, מתוך ראייה של צעד מניעתי לשלום הציבור, שהם משתמשים בדגלים, בדגל פריסה הגדול הזה כהסתרה להדליק ולזרוק.

איציק אמיר: בסוף זה נקודתי לאירוע הזה, לאותם אנשים שאמרתי, במיקוד של האולטראס, ועדיין ההיקף, אם אנחנו מדברים על צעד מניעתי, מאז שדיברנו, גם בוועדה הקודמת, היו אולי איזה שישה, חמישה אירועים.

איציק אמיר: ואחרי שדיברנו, אם את זוכרת כל הצעד המניעתי בוטל.

איציק אמיר: זאת אומרת שכולם, במשך חודש וחצי אנשים היו מסודרים, ולא עשו שום דבר.

איציק אמיר: ואנחנו ישר ביטלנו את העניין.

איציק אמיר: אני יכול לתת דוגמא את הפועל באר שבע, שאחרי שהיא הדליקה אבוקות האוהדים באו לדבר עם הפיקוד של המשטרה, ובשיח התחייבו שזה לא יקרה.

איציק אמיר: ולא קיבלו צעד מניעתי.

איציק אמיר: ובאמת הם עמדו בזה, לאורך זמן.

איציק אמיר: לכן בכל ההיבט של ההתנהלות אנחנו בעד שיח אוהדים, אנחנו בעד אוהדים שבעצם יממשו את מה שאומרים.

איציק אמיר: בסוף הציוד עידוד זה מול האולטראס.

איציק אמיר: זה לא מול כל העשרים אלף איש או השלושים אלף איש.

איציק אמיר: ההתנהלות זה מול אותם עשרים שלושים שהם היציע, עשר אחד עשרה, או ארבע-חמש, היציע הזה שבעצם הוא אותו יציע שמוציא את הציוד עידוד.

איציק אמיר: אגב האבוקות נזרקות מאותו יציע.

איציק אמיר: הכסאות שנשבים ומועפים, החפצים, זה מאותו מקום.

איציק אמיר: זו הכוונה שלי.

שרן השכל: אבל איציק, נכון שגם כשאין דגלי פריסה יש אבוקות, אז זה לא הדגל, זה לא דגל הפריסה.

איציק אמיר: אם את זוכרת בתהליך שעשינו, אבוקות המשיכו אחרי הצעד מניעתי, אבל אז הם פסקו.

איציק אמיר: כי הם רצו להחזיר את כל הציוד עידוד.

איציק אמיר: זאת אומרת התהליך הזה עבד.

איציק אמיר: זאת אומרת שברגע שבא האולטראס, הם מבינים שלכל שבת יש מוצאי שבת.

איציק אמיר: אתה עכשיו בבסיס של אמון, אתה מבקש ממני להכניס, אני נותן לך להכניס את כל מה שאתה מבקש.

איציק אמיר: אני רק מבקש, אל תסכן את הציבור.

איציק אמיר: בוא תהיה איתי בשלום ציבור.

איציק אמיר: ובוא תתנהל כמו שצריך, תקבל מה שאתה רוצה.

איציק אמיר: אבל אם בסוף בנינו אמון, אתה נכנס, וכסאות נדלקים, ואתה זורק חפצים, זרקו כסאות על שוער, וחפצים, והמפיות מהמכירות של המזנון, אז אתה פעם הבאה לא תכניס.

איציק אמיר: ולכן בהיבט הזה אני יכול להגיד שבהתנהלות הזאת אני חושב שכן התהליך הזה הוא תהליך טוב.

איציק אמיר: מצד שני, אני אומר, ברגע שאנחנו נצליח להוקיע את העניין הזה, והם יבינו בניהול סיכונים שלא כדאי לעשות את זה, אז בסוף אנחנו נגיע לנקודה טובה.

איציק אמיר: לגבי המיעוט ששאלת, אני כן בעניין של מיעוט.

איציק אמיר: הם תופסים, בוא נגיד אם אני רוצה להכניס אבוקה, ואתה אחד בלי עבר פלילי, אז אני אולי אשלם לך או אגיד לך להכניס את האבוקה, ובסוף אין לך עבר פלילי אז אם יתפסו אותך לא יקרה לך הרבה.

איציק אמיר: לתפיסתם.

איציק אמיר: אז אותם אנשים שאתה תופס זה לא הדומיננטיים, שבאמת הם משפיעים חברתית או סוחפים אחריהם אנשים.

איציק אמיר: אבל כן עכשיו בתהליך של החשיבה, זה כן לקחת את המיעוט הזה ולטפל בו, על כל ההיבטים.

שרן השכל: תודה רבה על הדברים.

שרן השכל: אני רוצה לתת למוטי ברונשטיין ממינהלת הליגות לכדורגל, נמצא אתנו בצורה מקוונת, את רשות הדיבור.

שרן השכל: בוקר טוב מוטי.

מוטי ברונשטיין: תודה רבה.

מוטי ברונשטיין: מתנצל שלא יכולתי להגיע באופן אישי, יש לנו מספר אירועים היום.

מוטי ברונשטיין: שתי הערות שחשוב לי לציין.

מוטי ברונשטיין: קודם כל מינהלת הליגות מברכת על המהלך הזה, של החקיקה התומכת פה.

מוטי ברונשטיין: אנחנו גם חושבים שהמעבר מענישה שהיא קולקטיבית לאותם אינדבידואלים, אותו מיעוט קטן שמתפרעים הוא מעבר חשוב שמשרת את כולם.

מוטי ברונשטיין: אבקש להתייחס לאותה הערה לגבי הרחקת אוהדים, אי אפשר גם לא להעניש את האינדבידואלים וגם לצפות שהבעיה תיפתר.

מוטי ברונשטיין: משהו במה שקורה היום לא עובד כמו שצריך.

מוטי ברונשטיין: הפתרון הקיים מאפשר באמת טיפול נקודתי באותם אנשים שמתפרעים, לטובת ולרווחת רובם הגדול של האוהדים המצויינים שיש לנו.

מוטי ברונשטיין: וגם בהקשר הזה אני מבקש, כשמדברים על הרחקה, מועדי הרחקה, אנחנו דיברנו פה על אנגליה כאיזה שהוא מודל להסתכל עליו.

מוטי ברונשטיין: בואו נסתכל על ההרחקות באנגליה.

מוטי ברונשטיין: באנגליה המועדון, לא המשטרה, המועדון יכול להרחיק אוהד לשלוש שנים.

מוטי ברונשטיין: באותו הקשר, אותה מגבלה של הרחקת אוהדים, אוהד יכול במשחק הבא של מכבי חיפה לזרוק אבוקה, לעשות ככל העולה על רוחו.

מוטי ברונשטיין: להיות מורחק לששים יום, ולהיכנס כמו מלך למשחק הבא.

מוטי ברונשטיין: אז הפתרון הזה היום.

מוטי ברונשטיין: אז הפתרון הזה היום הוא לא מספק, ואני מברך על ההצעה של חבר הכנסת דוידסון, שבא למצוא כן פתרונות מספקים, וכן לבצע איזה שהוא מהלך שישמור על תשעים ותשעה נקודה תשעה אחוז מהאוהדים הנהדרים שלנו.

מוטי ברונשטיין: לא להתפשר עם אותם אלה שבאים לחבל ולהרוס.

מוטי ברונשטיין: תודה.

שרן השכל: אני מניחה, זו שאלה גם למשרד המשפטים, גם למשרד התרבות והספורט וגם למשטרה, אתם יודעים לבנות סוג של, בואו נקרא לזה ישות מוכרת על פי חוק לארגוני האוהדים, כדי שהם יוכלו לקחת עליהם גם סמכויות, גם אחריות, וגם לנהל בעצם את הנושא מבחינתם?

מוטי ברונשטיין: אנחנו יודעים לדבר עם ארגוני האוהדים.

איציק אמיר: לכל קבוצה יש את האולטראס.

איציק אמיר: אבל את צריכה דמות משפיעה.

איציק אמיר: חשוב לנו כמשטרה שאותה דמות שאני מדבר איתה.

סימון דוידסון: כן, אבל תבין, בסוף מי שמנהל את האירועים האלה זה האגודות.

סימון דוידסון: יש פה את רונן ממכבי נתניה, הוא צריך להתמודד עם הדברים האלה, והוא צריך לתת לך דין וחשבון.

סימון דוידסון: אי אפשר לעבוד עם נציג של אוהדים שהיום הוא כזה, מחר הוא אחר, הוא מתחלף.

סימון דוידסון: בגלל זה גם ההצעת חוק שלאוהדים יהיה נציג באגודה עצמה זה הדבר הכי טוב.

מוטי ברונשטיין: הלוואי.

מוטי ברונשטיין: אני עבדתי עם רונן צמוד שלוש שנים, אני יכול להגיד לך שאנחנו כן עשינו את התהליך.

מוטי ברונשטיין: וברגע שהיה לנו שיח עם נציג שהוא באמת בפרקטיקה, הוא לא בא כנציג אוהדים אבל אין לו שום דבר אחריו ושום דבר ממה שהוא אומר לא קורה בשטח.

מוטי ברונשטיין: אנחנו צריכים נציג שבפרקטיקה משפיע על אותו משחק.

סימון דוידסון: חד משמעית, נכון.

סימון דוידסון: וזה לא קורה בכל הקבוצות.

שרן השכל: תודה רבה.

שרן השכל: אני רוצה לתת את זכות הדיבור לרונן עמר, קב"ט מועדון כדורגל מכבי נתניה.

שרן השכל: בוקר טוב רונן, אני אשמח שתציג בפנינו את האתגרים שעומדים בפניכם בתוך האצטדיון, מבחינת הבטיחות והשמירה על האוהדים ועל המגרש עצמו.

רונן עמר: שלום לכולם.

רונן עמר: קודם כל אני שבע עשרה שנה או שש עשרה שנה עושה את התפקיד הזה.

רונן עמר: וחשוב מאוד שיש פה עוד נציגים של קבוצות, ושל חברות אבטחה.

רונן עמר: אני רוצה רגע לקחת את הדיון טיפה למטה.

רונן עמר: אנחנו מדברים על משטרה.

רונן עמר: בפועל מי שעובד במגרש זה חברת אבטחה פרטית.

רונן עמר: אני שוכר חברת אבטחה פרטית שתבצע את מה שהמשטרה ביקשה ממני, באישור התכניות, שבוע קודם, חמישה ימים קודם, לפעמים דרך אגב אישור התכניות מתבצע אצל הממ"ר במחוז, כי זה משחק גדול של חמישה עשר, עשרים, שנים עשר אלף איש.

רונן עמר: בסוף אני עובד מול אנשים שרמת המיומנות שלהם, רמת הידע המקצועי שלהם, רמת ההכשרה שלהם שואפת לאפס.

רונן עמר: זה אנשים שמקבלים ארבעים שקל לשעה במקרה הטוב, מאתיים שקל למשחק, עם סנדוויץ.

רונן עמר: מכשירים אותם במשך חמישה ימים, כי זה משך ההכשרה.

רונן עמר: עובדים שם פנסיונרים, בני מיעוטים.

סימון דוידסון: תגיד, שאם קורה משהו, הם לא יכולים לעשות כלום.

רונן עמר: הם לא מסוגלים לעשות שום דבר.

שרן השכל: למה אם זה ככה אתה לא מחליף אותם?

סימון דוידסון: חסרים היום במדינת ישראל מעל עשרים אלף עובדי אבטחה.

רונן עמר: אין משהו יותר טוב.

סימון דוידסון: משחק של סחנין שבוטל עם מכבי חיפה, זה בוטל כי לא היה להם אבטחה.

רונן עמר: פשוט לא היה משהו יותר טוב.

רונן עמר: אני ביום שני, אירחנו בנתניה נציגים של קבוצת דורטמונד.

רונן עמר: הקבוצה היתה אלופת אירופה, מקום שני בגרמניה.

רונן עמר: קבוצה עם ממוצע קהל ביתי הכי גדול באירופה.

רונן עמר: מעל שמונים אלף איש בכל משחק בית.

רונן עמר: החבר'ה מדורטמונד ראו בדקה השמונים וחמש מאבטח על הדשא, שעומד מול הקהל שלי, אני אראה לכם סרטונים.

רונן עמר: עד שאני לא באתי והעפתי אותו מכר הדשא הבנאדם עמד מול הקהל שלי, כי קיללו אותו, ופשוט עשה להם ככה.

רונן עמר: איך אנחנו נראים בעיני אחרים, איך אנחנו יכולים לטפל באלימות כשהמאבטח מתנהג ככה.

רונן עמר: עכשיו יש פה את הבחור הנחמד מהפועל תל אביב.

שרן השכל: אתה בעצם אין לך במי להחליף אותו.

רונן עמר: יש ארבע, חמש חברות בארץ, כולן באותה רמה פחות או יותר, כולם מעסיקים את אותם אנשים, מלווים אנשים אחד מהשני כשחסר להם.

רונן עמר: חבר הכנסת כסיף דיבר על נושא הענישה הקולקטיבית, ועל אנגליה.

רונן עמר: אתה יודע איך פתרו את זה באנגליה?

רונן עמר: אתה יודע מה היה העונש הראשון?

רונן עמר: חמש שנים מחוץ לכל מסגרת אירופאית.

רונן עמר: אין יותר קולקטיבי מזה.

רונן עמר: הרחיקו את כל המועדונים האנגלים חמש שנים קדימה מכל המשחקים באירופה.

רונן עמר: ועכשיו אני יכול להראות לך סרטון מוומבלי בשבת, חמישים אלף אוהדים על הדשא, עם אבוקות.

רונן עמר: לא נשרט בנאדם.

רונן עמר: כי יש גם איזו שהיא אחריות לקהל.

רונן עמר: האוהד יודע, כמו שאמרה יו"ר הוועדה.

רונן עמר: אם מישהו בקהל יודע שכשהוא פותח אבוקה הוא מקבל עשרים אלף שקל קנס, אם אני מסוגל לאתר אותו, אפרופו מצלמות, אף אחד לא יפתח.

סימון דוידסון: אבל בלי המצלמות אתה לא יכול להגיע אליו.

עופר כסיף: מן הסתם לא נפתור את זה עכשיו, זה לא רק עניין של הרתעה וסנקציות.

רונן עמר: לי יש חמישה עצורים מיום שני, ממשחק.

רונן עמר: שניים מהם קטינים, שמגיעים עכשיו עם אבא שלהם לתחנת משטרה, כי השוטר שהוציא את הילד עם האבוקה לא יכול לעשות לו שום דבר.

רונן עמר: הילד הזה הוא קוף, זה לא הילד שהכניס את האבוקה.

רונן עמר: הוא נכנס דרך המזנונים.

רונן עמר: אנחנו חייבים לטפל בנושא הענישה.

רונן עמר: זה פשוט לא יכול להיות שאוהד מורחק ממגרש לשבועיים, או לחודשיים, בחודש יוני.

רונן עמר: לי היה אוהד שנתפס בפתח תקווה, קיבל הרחקה מאצטדיון המושבה בפתח תקווה לחודשיים.

רונן עמר: הוא קיבל את העונש בחודש מאי.

רונן עמר: זאת אומרת ביוני-יולי הוא לא יכול להגיע לשם.

רונן עמר: את מי זה מעניין?

רונן עמר: משפט אחרון בנושא הקנסות.

רונן עמר: מי שנקנס היום זה המועדונים.

רונן עמר: מי שנקנס היום כשיש עבירת אלימות ביציע זה המועדון.

רונן עמר: מי שמשלם את הכסף זה בעל המועדון, שהוא איש פרטי.

רונן עמר: במקרה ובא לו, ויש לו מספיק כוח לעמוד מול האוהדים, הוא תובע את האוהד באופן פרטי.

רונן עמר: אבל יש כאלה שלא רוצים לתבוע, כי הם פוחדים מהאוהדים.

שרן השכל: כלומר בעצם הקנסות שניתנים ניתנים לכן?

שרן השכל: למועדון?

סימון דוידסון: זה אחד מהדברים הכי טיפשיים.

רונן עמר: זה הדבר הכי לא הגיוני שיכול להיות.

רונן עמר: אני משלם עכשיו שלושים וחמישה אלף שקלים כי פתחו לי אבוקה ביום שני באצטדיון בנתניה, שיורד מהתקציב שלי במינהלת או בהתאחדות.

רונן עמר: ואם בעלי המועדון רוצה את הכסף שלו בחזרה הוא תובע את האוהדים תביעה אזרחית.

רונן עמר: אז מקטינים את הקנס מחמישים לשלושים וחמש.

סימון דוידסון: רק בשנה הזאת חצי מיליון שקל קנסות הועברו להתאחדות הכדורגל.

סימון דוידסון: על חשבון בעלי הקבוצות.

שרן השכל: חברים, משרד התרבות והספורט, זה נראה לכם אפקטיבי לתת את הקנס לקבוצות?

סימון דוידסון: זה לא קשור אליהם.

סימון דוידסון: מה שקורה במדינת ישראל אין בית דין לספורט.

סימון דוידסון: יש בית דין של הכדורגל, שההתאחדות בעצם היא קובעת מי השופטים.

סימון דוידסון: השופטים האלו תובעים את בעלי הקבוצות והכסף הולך להתאחדות.

רונן עמר: והאוהד מורחק לשבועיים, ולא מגיע לתחנה כשהוא צריך.

שרן השכל: תודה רבה לך רונן עמר.

שרן השכל: תודה על הדברים.

שרן השכל: אני גם רושמת את זה פה בפניי.

שרן השכל: אני רוצה לתת את ההזדמנות, אנחנו נעשה עכשיו מבית"ר ירושלים דובר המועדון אסף נחום, בבקשה.

אסף נחום: תראו, בעצם אני הייתי גם בדיון הקודם, ואני מבין שהבור שהיה שם אז הוא עדיין אותו בור שקיים מבחינת ידע, מבחינת ההבנה של כל מה שקורה פה.

אסף נחום: לסבר את האוזן, בית"ר ירושלים שילמה השנה כמאה חמישים אלף שקל להתאחדות לכדורגל, לבית הדין, על כל ההתפרעויות וכל הדברים האלה.

אסף נחום: במסגרת העניין השילוחי.

אסף נחום: רק העונה הזאת.

שרן השכל: והאוהדים עצמם?

אסף נחום: זה כבר הופך להיות עניין שהמועדון צריך לתבוע את האוהדים.

אסף נחום: לצורך העניין אם המועדון עכשיו לא יכול להתעסק עם העניין הזה, אז בעצם המועדון הוא זה שסופג את זה.

אסף נחום: הרי להפעיל את זה זה להפעיל את העורכי דין שלנו, שגם ככה עסוקים במיליון דברים, ובמקום שהעניין הזה יעבור מההתאחדות או מהמשטרה ישירות אל האוהד, זה נופל על המועדונים בעצם.

אסף נחום: ותוסיפו לזה אגב, זה משהו שלא צויין, סגירת היציעים.

אסף נחום: סגירת יציע היום בפועל במשחק כדורגל כענישה עולה לי בסביבות החצי מיליון שקל הפסד.

אסף נחום: תוסיפי זה שבית"ר גם קיבלה משחק ללא קהל, ותבינו את ההפסד הכלכלי שיש לנו מכל העניין.

שרן השכל: גם בעלי המנויים, שיש להם מנוי.

סימון דוידסון: מכבי חיפה, שבוע שעבר, סגרו לכם יציע.

אסף נחום: אז אני שמח שהעניין עלה במכבי חיפה, אין לי שום זילזול, אבל בית"ר ירושלים באמת אנחנו צועקים את הצעקה הזאת, וחבר הכנסת בן גביר יודע את זה, כבר למעלה משלוש ארבע שנים.

אסף נחום: זה לא משנה מי הבעלים.

אסף נחום: תשימו לב שהעניין הזה זה לא משהו מעכשיו.

אסף נחום: הרי כל המסקנות שאתם מדברים כאן, יש אותן לבעלי הקבוצות, יש אותן למועדונים.

אסף נחום: פשוט תביאו אותנו, לדיון שאפילו לא במסגרת הוועדה.

אסף נחום: תגיעו למועדונים.

אסף נחום: יש את מנהלי הקבוצות, יש את בעלי הקבוצות.

אסף נחום: תגיעו אלינו, חברי הכנסת, דיון אחד, אתם תקבלו את כל מה שאתם צריכים.

סימון דוידסון: תאמין לי שאני מגיע.

אסף נחום: אני יודע שאתה מגיע, ואני מברך גם את השר טרופר על כל הצעדים, אנחנו עובדים מאוד צמוד מולו בעניין הזה, עם גיא גוטמן וכו', אבל אתם צריכים להבין שצריכים לקרות פה כמה דברים במקביל.

אסף נחום: אחד זה ענישה, שחייבת להיפסק כלפי הקבוצות.

אסף נחום: השני זה ההתאחדות לכדורגל, ושלוש, עם כל הכבוד לנציג המשטרה, הענישה לא אפקטיבית.

אסף נחום: אם אתם מדברים על זה שהאוהדים המורחקים מגיעים וחותמים, זה לא קורה.

אסף נחום: אני רואה אוהדים שמורחקים שמגיעים לאצטדיונים.

אסף נחום: אני רואה אותם מגיעים, ואני רואה אותם מגיעים ולא עושים להם שום דבר מעבר לזה.

אסף נחום: ואני יכול להגיד לכם שגם סרטונים שאנחנו באופן פרטני כמועדון העברנו אל המשטרה, והפרקליטות, וכו', והגיעו לבתי הדין, עם ציון ברור, ואפילו שרואים את האוהדים מקללים קריאות גזעניות או נוהגים באלימות, לא נעשה עם זה שום דבר.

אסף נחום: השופט משחרר.

שרן השכל: מה לא נעשה, המשטרה לא הגישה?

אסף נחום: המשטרה הגישה, ובית המשפט החליט שמבחינתו זה לא תקף.

אסף נחום: כי בתי המשפט, אני אומר לכם, לא מבינים את החשיבות של מה שקורה.

אסף נחום: הם לא מבינים.

אסף נחום: כמו שפורקה היחידה לאלימות בספורט, עכשיו בואו, יש פה כל יום אירוע ספורט.

אסף נחום: אם אתם רוצים להבין את המצב ואת החומרה, תגיעו למשחקי ילדים, תראו את הביזיון שהולך שם.

אסף נחום: הורים שהולכים ביניהם מכות.

אסף נחום: אתם תראו שם קללות שאתם לא מדמיינים.

אסף נחום: עזבו אתכם להגיע למשחק בליגת העל, שיש לכם את כל האבטחה מסביב.

אסף נחום: הסדרנים שאתם מדברים עליהם, אני יכול להראות לך סרטון של אוהד שפורץ למגרש ומה שהסדרן עושה זה סוגר אחריו את השער.

אסף נחום: הוא לא רודף אחריו לתוך המגרש.

אסף נחום: עכשיו בתוך זה שאוהד פורץ למגרש, אני מקבל קנס אוטומטית מהמינהלת של שלושת אלפים שקל.

אסף נחום: אני מקבל אחרי זה קנס מההתאחדות לכדורגל.

שרן השכל: אנחנו נשמח כוועדה, אני עוצרת אותך כי אני רוצה לשמוע עוד מספר דוברים, אין ספק שאנחנו נקיים דיון המשך.

שרן השכל: אבל אני כן הייתי רוצה שתזמנו אותנו, קבוצות הכדורגל, שחברי הוועדה יבואו ויראו את המשחקים הקטנים האלה ואת הבעיות והאתגרים שיש לכם בתוך המגרשים.

שרן השכל: ספציפית בעניינים האלה.

אסף נחום: ומילה אחרונה רק, חווית האוהד זה משהו שחייב לעבור פה לכולם בראש, חווית האוהד, שמגיע למגרשי הכדורגל, מהמשטרה, דרך היציעים, דרכי ההגעה, אלה הדברים שפותרים.

אסף נחום: אתם מדברים על אנגליה, אבל מי שקורא באמת את אנגליה ויודע מה קורה באנגליה, יודע שהכל שופר שם.

אסף נחום: זה לא יעבוד אם תעשו את זה רק בענישה.

אסף נחום: זה לא יעבוד אם אתם רק תבואו ותשנו דבר אחד.

אסף נחום: הכל פה צריך להשתנות.

אסף נחום: שעות משחקים, הגעה, מחירים באצטדיונים.

אסף נחום: הכל צריך להשתנות פה.

אסף נחום: אם צריכים להבין שמשם זה מגיע ושם זה גדל.

אסף נחום: ואתם תראו את השינוי הזה תוך שנתיים שלוש.

אסף נחום: לא צריך יותר מזה.

אסף נחום: תודה רבה.

שרן השכל: תודה רבה.

שרן השכל: אני רוצה לתת את זכות הדיבור לחבר הכנסת לחבר הכנסת בן גביר.

שרן השכל: בבקשה.

איתמר בן גביר: אל תשכחו שחוץ מזה שאני חבר כנסת אני גם אוהד כדורגל, וגם במקרה יש לי בן שחקן כדורגל בנערים א'.

איתמר בן גביר: אז אני אגיד כמה משפטים, כי לדעתי אנחנו באמת כאן שופכים את התינוק עם המים.

איתמר בן גביר: יש כאן, מדינת ישראל הרבה פעמים עושה את זה, מקרבת את מי שצריך להרחיק, ומרחיקה את מי שצריך לקרב.

איתמר בן גביר: קודם כל המישור הזה של האוהדים, וההתנהלות.

איתמר בן גביר: ולא דיברנו על כל העוולות, אם זה המכות.

איתמר בן גביר: דיברתם כאן על חוויית כדורגל, איזה חווית כדורגל, זה שאנשים הולכים, מכניסים אותם לתוך תא ומפשיטים אותם.

איתמר בן גביר: מרביצים לאנשים, מרביצים לאוהדים.

איתמר בן גביר: גם שופכים את התינוק עם המים.

איתמר בן גביר: מקללים את אחמד טיבי, זה גזענות.

איתמר בן גביר: לא, זה לא גזענות.

איתמר בן גביר: מותר לקלל במדינת ישראל את אחמד טיבי.

איתמר בן גביר: זה מצד אחד.

איתמר בן גביר: ולא על כל דבר מרחיקים, ובטח שכשמרחיקים הענישה היא דווקא מאוד מאוד חמורה ומחמירה, ומרחיקים הרבה פעמים את האנשים הלא נכונים.

איתמר בן גביר: ומצד שני אנחנו כן רואים את התופעות הללו, של אובדן שליטה מוחלט באצטדיונים, ושל הפקרות.

איתמר בן גביר: ואני חייב גם להגיד, אני לא מבין את ההתאחדות לכדורגל, אני שולח להם הנפת דגלים של החמאס באצטדיוני כדורגל.

איתמר בן גביר: אז הם שולחים לי, היו כל מיני אירועים, אם זה באום אל פאחם, אם זה בסחנין, ואם זה במוסמוס.

איתמר בן גביר: אז הם שולחים לי אדון בן גביר, זה לא דגלים של החמאס, זה דגלי התנועה האיסלאמית.

איתמר בן גביר: סליחה, התנועה האיסלאמית הוצאה מחוץ לחוק.

איתמר בן גביר: מה פתאום מאפשרים דגלים כאלה באצטדיון כדורגל.

איתמר בן גביר: אתה נכנס לאצטדיון בדוחה, אתה מרגיש כאילו אתה ברמאללה.

איתמר בן גביר: מוות ליהודים, איטבאח אל יהוד.

איתמר בן גביר: צעקות, קריאות.

איתמר בן גביר: יש הפקרות.

איתמר בן גביר: ועל זה צריך לשים את יהבנו ואת יעדנו.

איתמר בן גביר: וזה נושא שחייבים לטפל בו.

איתמר בן גביר: תודה.

שרן השכל: תודה רבה חבר הכנסת בן גביר.

שרן השכל: אני נותנת את זכות הדיבור לגלעד ניצן, רכז פעילות ארגון היציע.

גלעד ניצן: תודה.

גלעד ניצן: עונת 2021-2022 באמת תיזכר כעונה הכי גרועה בהיסטוריה של הכדורגל הישראלי, ואני לא מגזים פה בשביל לעשות דרמה.

גלעד ניצן: אם מבינים את המשוואה הפשוטה שכדורגל שווה אוהדים, אז זו היתה העונה הכי גרועה בהיסטוריה של הכדורגל הישראלי.

גלעד ניצן: לא בגלל מה שקרה על הדשא.

גלעד ניצן: מה שקרה שלשום למכבי חיפה זה ביזיון ענק.

גלעד ניצן: אבל לדעתי זה בכלל ממש לא הדבר הכי חמור שקרה העונה.

גלעד ניצן: יש הבדל מהותי בין ההשפלה והזלזול שהאוהדים שם חוו, ואני לא מזלזל בזה, לבין זה ששוטרים מרביצים באופן אקראי לאזרחים נורמטיביים, שלא עשו שום דבר רע.

גלעד ניצן: האלימות המשטרתית העונה הגיעה לשיאים חדשים.

גלעד ניצן: וצר לי לומר, זה מאה אחוז בגלל הדרג הפוליטי.

גלעד ניצן: כי יכולתם לעשות מעשה.

גלעד ניצן: אחרי אירועי סמי עופר.

גלעד ניצן: מח"ש הבטיחו ועדת בדיקה שלא קרתה.

גלעד ניצן: בר-לב לא עונה לפניות שלנו, ולא לפניות של גבי לסקי בנושא.

גלעד ניצן: מירב בן ארי הבטיחה לנו מפגש אוהדים, עם הנציגות של המשטרה.

גלעד ניצן: זה גם לא קרה.

גלעד ניצן: אם הדברים האלה היו קורים, אז אולי רועי לא היה מקבל מכות שבוע שעבר.

גלעד ניצן: על האלימות המשטרתית ידבר רועי.

גלעד ניצן: יש גם הבדל מהותי בין זה שהיציעים במשחק אליפות של מכבי חיפה שלשום נשארו ריקים, בגלל התנהלות שכונתית, אני לא יודע של מי, סחנין או המינהלת, לבין זה שלכל אורך העונה ההתאחדות סוגרת יציעים בכוונה.

גלעד ניצן: יש הבדל בין טעות אנוש, של שכונה, לבין בכוונה.

גלעד ניצן: זה ענישה קולקטיבית שמושטת בכל שבוע על עשרות אלפי אזרחים נורמטיביים במדינת ישראל, בגלל גג מאתיים אנשים בכל הקבוצות ביחד שעושים את הבעיות.

גלעד ניצן: אני אספר לכם מקרה אישי, קודם דיברת על המקרה של בית"ר בתחילת העונה במשחק מול הפועל.

גלעד ניצן: רק טעית בפרט קטן שם, זה היה אוהדי בית"ר שהרביצו לאוהדת בית"ר, בתוך היציע, כי היא העזרה לעודד שחקן מוסלמי.

גלעד ניצן: אני הייתי במשחק הזה.

איתמר בן גביר: כן, אבל גם אתם מרביצים לא פעם.

איתמר בן גביר: בואו נשים את הדברים.

שרן השכל: אנחנו לא עושים פה תחרות.

שרן השכל: יש אוהדים בכל הקבוצות.

גלעד ניצן: אני מספר מקרה אישי, הייתי שם ביציע, וגם אני עודדתי את השחקן המוסלמי, וזה אומץ.

גלעד ניצן: זה להילחם באלימות.

גלעד ניצן: לעמוד ליד הקומץ הגזעני הזה, שהם באמת אנשים ספורים, ולעודד שחקן מוסלמי, זה אומץ.

גלעד ניצן: כשיש את האיום שהם ירביצו לך.

גלעד ניצן: לעמוד במגדל השן של ההתאחדות, ולחלק עונשים קולקטיביים, עליי, על זה שאני מעודד מוסלמים, לתת עונשים קולקטיביים עליי, זה פחדנות.

גלעד ניצן: זה לא אומץ.

גלעד ניצן: אני זה שנלחם באלימות.

גלעד ניצן: מילא הענישה הקולקטיבית היתה אפקטיבית באיזו שהיא מידה.

גלעד ניצן: אבל אנחנו אוספים נתונים בארגון, הענישה הקולקטיבית של ההתאחדות לכדורגל לא אפקטיבית.

גלעד ניצן: אין קשר בינה לבין הפחתת האלימות.

שרן השכל: את העונשים הקולקטיביים נותנת ההתאחדות או המשטרה?

גלעד ניצן: אני דיברתי על ההתאחדות.

גלעד ניצן: אמרתי ההתאחדות.

גלעד ניצן: אנחנו אוספים את הנתונים, ונכון שהיו גם יותר מקרים השנה, שכביכול הצדיקו את העונש הקולקטיבי.

גלעד ניצן: אבל זה רק מוכיח שזה לא אפקטיבי, כי היו יותר מקרים.

גלעד ניצן: אין שום משמעות למשחק הזה אם אוהדים חוששים על גופם בגלל מי שאמור לשמור עליהם, ואם הם לא מורשים להיכנס למשחקים בגלל משהו רע שמישהו אחר עשה.

גלעד ניצן: מהדיון הזה צריכה לצאת בשורה לאזרחים שמשלמים את המשכורת שלכם.

גלעד ניצן: לא סיסמאות, מעשים.

גלעד ניצן: יריב לוין הגיש את הצעת החוק לענישה הקולקטיבית.

גלעד ניצן: התיקון שדיברתם עליו לחוק אלימות בספורט הוא לא פותר את הענישה הקולקטיבית.

גלעד ניצן: הוא נותן יותר כלים לענישה אינדוידואלית.

גלעד ניצן: צריך גם לעשות ענישה קולקטיבית.

גלעד ניצן: יריב לוין אישר לי להגיד את זה, הוא קורא לכל חברי הכנסת שרוצים להצטרף להצעת החוק שלו ולשים סוף לפארסה הזאת.

גלעד ניצן: באמת.

גלעד ניצן: תודה.

שרן השכל: גל קרפל, מנהל בועטים.

גל קרפל: אני מנהל את בועטים את הגזענות והאלימות מהמגרשים.

גל קרפל: אני מנהל את הפרוייקט הזה בשבע השנים האחרונות, ויש לנו משקיפים בכל משחקי ליגת העל, גם ביציעי הבית וגם ביציעי החוץ, כך שאנחנו עוקבים אחרי האירועים, וגם אחרי איך הם משתנים בעקבות סוגי הענישה השונים.

גל קרפל: יש לי כמה הערות חשובות שחשוב לי להגיד.

גל קרפל: קודם כל לגבי המהפיכה באנגליה.

גל קרפל: מאוד חשוב להתעכב על המהפיכה באנגליה, אבל חשוב לא להבין אותה לא נכון.

גל קרפל: אני חושב שעופר, זה נכון שיש הרבה מאוד צעדים חיוביים שעשו, בניית האצטדיונים מחדש, הורדת הגדרות, דברים שהם אולי קאונטר לאינטואיציות שלנו לגבי מה עובד.

גל קרפל: אבל אי אפשר להפריד מזה את העניין של האכיפה.

גל קרפל: חלק ממה שקורה שם זה שופט במגרש כדורגל, האכיפה היתה כל כך יעילה, כל כך ברורה, האוהדים הגיעו להרחקה מהמגרשים, גם הגיעו עשרות אוהדים לתחנת משטרה, ישבו, הקרינו להם את המשחק, התייחסו אליהם כבני אדם.

גל קרפל: אבל עם זאת אכפו.

גל קרפל: והאכיפה היא מאוד מאוד חשובה.

גל קרפל: אני חושב שבארץ לא הייתי רוצה שנורחק לחמש שנים כדי ללמוד משהו.

גל קרפל: אבל אני חושב שיצירת איזה שהוא אירוע מכונן, שבו אנחנו מבינים שאנחנו משנים דיסקט, הוא חיוני.

גל קרפל: השנה בוצעו כמה שינויים בבתי הדין בענישות, אבל אני מרגיש שהשינויים האלה לא תווכו מספיק לאוהדים.

גל קרפל: אני אפילו מצטער להגיד שאני חושב שיש הרבה אוהדים שלא יודעים למה היציע של הקבוצה שלהם נסגר בכלל.

גל קרפל: הם לא יודעים שזה בגלל קריאות גזעניות שהם שרו עשרים שנה, ומהשנה הן לא חוקיות.

איתמר בן גביר: מה זה קריאה גזענית, אני רק רוצה להבין?

גל קרפל: << דובר >> גל קגגל

איתמר בן גביר: אבל לשחקן ערבי שלא שר את ההימנון או שאומר שטוב שרצחו יהודים מותר לצעוק לו מחבל?

איתמר בן גביר: לא כל דבר זה גזענות.

איתמר בן גביר: יש חופש ביטוי במדינת ישראל.

גל קרפל: יש חוקים.

שרן השכל: חבר הכנסת בן גביר, אני לא רוצה לקרוא אותך לסדר, אבל תשים לב שההתפרצויות האלה לא מקובלות.

שרן השכל: אנחנו על זמן נוסף.

שרן השכל: זאת לא הערה.

איתמר בן גביר: מותר לי להעיר.

איתמר בן גביר: לא רק לעופר כסיף מותר להעיר כאן.

איתמר בן גביר: גם לא מותר להעיר כאן.

שרן השכל: אני מבקשת, עם כל הסבלנות לשמוע את הדברים האלה.

שרן השכל: האדם הזה הוא לא קבע כללים.

איתמר בן גביר: אני שואל.

איתמר בן גביר: שאלתי שאלה.

איתמר בן גביר: קורא לחיילים שלנו קלגסים, לך לסוריה.

שרן השכל: אני לא נוהגת להוציא מפה אנשים.

שרן השכל: אני מבקשת סבלנות להאזין לדברים.

שרן השכל: עם כל הכבוד, גל לא קבע את הנהלים.

שרן השכל: מי שקבע אותם הוא מישהו בעל סמכות, וצריך לבוא אליו לטענות, ולא לאוהד שבא ומציג אותם.

שרן השכל: שאלה בסדר, התפרצות עכשיו של דקה וחצי שגוזלת זמן מהדיון לא.

גל קרפל: יש שני סוגים של חוקים שחלים על הכדורגל.

גל קרפל: אחד זה החוק למניעת אלימות בספורט מ-2008, שכן עושה הבדל בין מה קורה באצטדיון כדורגל למה שקורה ברחוב.

גל קרפל: חופש הביטוי שיש לך ברחוב ואתה משתמש בו, וזה בסדר, במגרש כדורגל, קריאות גזעניות.

גל קרפל: השאלה אם לא מותר לקלל את טיבי או את נימני, השאלה היא אם זו קריאה גזענית או לא, ושופט יקבע האם לקרוא לטועמה מחבל זו קריאה גזענית או לא.

גל קרפל: לא ניכנס לויכוח הזה.

איתמר בן גביר: ואגב רק בשביל הפרוטוקול, אני נגד שיקראו לטועמה מחבל, כי אני לא מכיר אותו.

איתמר בן גביר: אבל למונאס דבור שתמך בטרור אני בעד.

שרן השכל: אתם רוצים לריב, צאו החוצה ותריבו ביניכם.

שרן השכל: לא פה בוועדה שלי.

גל קרפל: אני רק מתכוון להגיד שיש סמכות של אופ"א בעניין של מניעת גזענות.

גל קרפל: מדינות שלמות הורחקו ממפעלים בגלל התנהגות גזענית של אוהדים.

גל קרפל: אסור לנהוג בגזענות במגרשי כדורגל על פי כללי אופ"א ולא על פי הכללים של מדינת ישראל.

גל קרפל: ועל ההתאחדות לאכוף את הדבר הזה.

גל קרפל: דבר שני, לגבי המשטרה, מאוד חשוב לי להגיד, אנחנו בנקודה מאוד קריטית עם התיקון לחוק.

גל קרפל: הדבר הזה יכול באמת לעזור לפתור את הבעיה.

גל קרפל: אני מסכים עם כל הדוברים שהנושא של אכיפה יחידנית הוא הנושא החשוב ביותר.

גל קרפל: שם אנחנו צריכים לעבוד.

גל קרפל: אבל לא על ידי הגברת החיכוך בין המשטרה לבין האוהדים בתוך היציע.

גל קרפל: מה שקרה, לפני שיצאו המשטרה מהיציע, וגם אז היו לנו משקיפים כמובן, מדי שבוע, בטח בהפועל תל אביב היו מכות בין אוהדים לבין שוטרים.

גל קרפל: עד שהוציאו את המשטרה מהיציע.

גל קרפל: ואז כמובן האוהדים זורקים חפצים באופן חופשי.

גל קרפל: זה גם בעייתי.

גל קרפל: אני מציע, ואנחנו מדברים באנגליה, צריך תקציב וצריך מערך כולל.

גל קרפל: ומערך כולל אומר שאחרי המשחק צריכה להתבצע רוב האכיפה.

גל קרפל: רוב האכיפה דרך מצלמות, דרך חקירות, המשטרה יודעת טוב מאוד לעשות את זה בהרבה מאוד מקומות בארץ.

גל קרפל: לעקוב אחרי זה לא רק בשבת, אלא גם ביום ראשון.

גל קרפל: לעשות איזה שהוא מסלול מסודר שבו אנחנו לא רואים מכות בזמן משחק.

גל קרפל: זה שמישהו קרא קריאה גזענית אני חושב שצריך לעצור אותו ולא להכניס אותו למגרשים.

גל קרפל: אני לא חושב שהמשטרה צריכה להיכנס ליציע, כי יש חשש גדול שבמקרה כזה אחרי החוק החדש רוב העצורים יהיו אנשים שהחזירו לשוטרים, או שזרקו משהו על השוטרים, ובכלל לא העבריינים שאנחנו מדברים עליהם שקוראים קריאות גזעניות ומפריעים למשחקי הכדורגל.

גל קרפל: עוד הערה קטנה, אני חושב שצריך מבחינת המשטרה, אני הייתי בעצמי חבר במועצה למניעת אלימות של משרד הספורט, חשוב להפריד בין ליגות נמוכות לליגת העל.

גל קרפל: רוב העצורים והמורחקים הרבה פעמים הם דווקא בליגות נמוכות, ויכולה להיות אשליה, נאמר שארבעים מקרים ותשע תפיסות זה רק בליגת העל.

גל קרפל: ויכול להיות שרוב העצורים יהיו בכלל עבריינים ספורדיים במשחקים בליגה ב' וג' בכלל מסיבות עברייניות ומשפחתיות ומה לא.

גל קרפל: אז צריך להפריד ולטפל בליגת העל בצורה נפרדת.

גל קרפל: לגבי ענישה קולקטיבית, היא בהחלט לא הפתרון הגדול.

גל קרפל: זה נכון שבאנגליה כל המהפך התחיל דרך ענישה קולקטיבית.

גל קרפל: אבל ענישה קוטלקטיבית צריכה להיות מוצא אחרון.

גל קרפל: מה שחשוב זה האם אנחנו נותנים אמצעים הרבה הרבה לפני ענישה קולקטיבית.

גל קרפל: גם קנסות לבעלים זו שערוריה.

גל קרפל: לא יכול להיות שאלי טביב, שבעבר שילם כל שבוע על זה שאוהדים בכוונה עושים כדי שהוא ישלם כל שבוע, ושרים אלי אתה תשלם.

גל קרפל: זה לא יכול להיות הדינמיקה הזאת.

גל קרפל: אנחנו צריכים שהמשטרה תיקח על זה אחריות, אבל צריך איזו שהיא ועדה ברשות שופט או מישהו, שעוקבת אחרי הדבר הזה, כי יש פה הרבה עניינים של תרבות, של איך אנחנו מיידעים את האוהדים, ואיך אנחנו בונים דינמיקה לטווח ארוך.

גל קרפל: לא יכול להיות שאנחנו לא מייצגים לאוהדים קו חדש ברור, אחיד, לכל הקבוצות, לכל המקומות, בכל זמן.

שרן השכל: תודה רבה על הדברים.

שרן השכל: דובר אחרון, עובד גבריאל מקבוצת מכבי חיפה, בבקשה.

עובד גבריאל: אני רוצה לגעת בכמה דברים, אני אהיה מאוד קצר, גם בגלל הזמנים.

עובד גבריאל: אסף התייחס לזה, אני רוצה לפתוח עם זה, כי זה בסוף הדבר הכי חשוב.

עובד גבריאל: כדורגל זה מופע תרבות.

עובד גבריאל: אני מסיים כל אישור תכניות במשטרת חיפה באמירה מאוד ברורה שחבר'ה בקהל זה מופע תרבות.

עובד גבריאל: תנו לו להגיש ב"הבימה".

עובד גבריאל: זה מופע תרבות.

עובד גבריאל: זה מתחיל בנו המועדונים, בהקצאות שאנחנו נותנים, בכוח אדם, ביכולת שלנו להכיל את הקהל ולקבל אותו.

עובד גבריאל: וזה ממשיך במשטרה, שמתייחסת לאוהדים כאוהדים.

עובד גבריאל: זה אמנם שונה מהופעה ב"הבימה" אבל בסוף זה מופע תרבות, וככה צריך להתייחס אליו.

עובד גבריאל: ברגע שאנחנו נבין שזה מה שאנחנו רוצים לראות, וברגע שזה יהיה, אמנם זה לא ייראה באמת כמו הופעה בתיאטרון, עדיין לכדורגל יש את האמוציות שלו ואת הדינמיקה, וברגע שכולנו נתיישר לפי המנטרה הזאת, אז יהיה הרבה יותר קל להבין את זה.

עובד גבריאל: וכמו שאמר איציק, השנה במשחקי מכבי חיפה אני יכול לספור אולי עשרות בודדות של אוהדים שעשו עבירות, חלקן חמורות יותר או חמורות פחות.

עובד גבריאל: את מגרשי הכדורגל, במשחקי מכבי חיפה, מילאו השנה מעל שמונה מאות אלף אנשים.

עובד גבריאל: זו כמות היסטרית.

עובד גבריאל: זו כמות שמעידה על צמא אדיר לדבר הזה שנקרא כדורגל, ולתרבות הזאת סביבו.

עובד גבריאל: כל הדבר שמסביב לכדורגל זו התרבות.

עובד גבריאל: ואני רוצה לקחת את כולכם רגע ליום העצוב הזה שסגרו פה את הכדורגל בגלל הקורונה.

עובד גבריאל: לא היה קהל במגרשים.

עובד גבריאל: כולנו בכינו.

עובד גבריאל: בכינו ביחד אנחנו, האוהדים, המינהלת, ההתאחדות, הבית הזה פה.

עובד גבריאל: הכנסת עצמה, כולנו היינו עצובים שהקהל לא היה פה.

עובד גבריאל: וכשהוא חזר אנחנו צריכים לתת לו להנות מזה.

עובד גבריאל: אנחנו צריכים להיפתר מהדבר הזה שנקרא ענישה קולקטיבית.

עובד גבריאל: הוא לא רלוונטי.

עובד גבריאל: אם זה ברמת ההתאחדות, ואני מצטער שאני חולק על איציק, גם ברמת המשטרה.

עובד גבריאל: ציוד עידוד הוא לא סנקציה.

עובד גבריאל: יש רגולציה, וצריך להיות תקן אחיד, ברור.

עובד גבריאל: אני לא ארד פה לפרטים, כי אני מניח שזה לא עניין של כולם, אבל כן צריך לדון בפרטים.

עובד גבריאל: יש הבדל בין חיפה, לבאר שבע, לתל אביב.

עובד גבריאל: יש הבדל בין קצין משטרה אלף לקצין משטרה בית.

עובד גבריאל: יש הבדל בין מקומות שונים באותה עיר.

עובד גבריאל: לא דין היכל נוקיה כדין בלומפילד.

עובד גבריאל: למרות שזה תחנות משטרה שונות, עדיין מדובר באותו איזור טריטוריאלי.

עובד גבריאל: ומה שמותר בנוקיה לא מותר בבלומפילד, ולהיפך.

עובד גבריאל: אני בכלל לא רוצה לדבר על חיפה.

עובד גבריאל: לסיכום, לא כל אוהדי הכדורגל עבריינים.

עובד גבריאל: צריך לטפל ברמה הפרטנית.

עובד גבריאל: צריך להסדר את הרגולציה.

עובד גבריאל: העדר רגולציה והתחושה של אוהדים שרודפים אותם רק מושך אותם למקומות הפחות טובים.

עובד גבריאל: תנו להם להרגיש במופע תרבות, תתייחסו אליהם בכבוד.

עובד גבריאל: תטפלו אינדבידואלית בבעייתיים.

עובד גבריאל: כמו שאנחנו עושים.

עובד גבריאל: אנחנו חרטנו את זה על דגלנו ואנחנו עומדים בזה.

עובד גבריאל: אנחנו משקיעים בזה מאות אלפי שקלים בשנה.

עובד גבריאל: ככה אנחנו נצליח להרים את זה, וגם לשנות את כל המערך הכללי מסביב.

עובד גבריאל: עד בית משפט, שיידע לתת לזה ערך.

עובד גבריאל: ואני אסיים במשפט שאמר לי פעם קצין משטרה, שהוא לא נוכח פה בדיון, אני מעדיף להרחיק מינהלית לארבע עשר יום כי ברור לי שבבית משפט יגלגלו אותי מכל המדרגות.

עובד גבריאל: כל נציגי הכדורגל פה שמעו את זה.

עובד גבריאל: הם לא סתם מהנהנים בראשם.

שרן השכל: בבקשה, רועי פוליטי.

רועי פוליטי: קוראים לי רועי, אני אוהד הפועל תל אביב.

רועי פוליטי: חטפתי מכות בשבוע שעבר משוטרים.

רועי פוליטי: ואני רוצה להגיד קודם כל שזאת חתיכת הזייה אחת שלמה ומנותקת, ואין מה לעשות עם הדיון הזה אם תשעים ושמונה אחוז מהזמן מדברים אנשים שהם לא אוהדים, והם לא מכירים את המציאות הזאת, שהם לא בכלל יודעים על מה אתם מדברים.

רועי פוליטי: ואתם עושים את זה אולי, לא יודע, בשביל יח"צ, אבל אם אני בסופו של דבר מקבל שישים שניות, בתור מישהו שמכיר את המציאות הזאת, והדיון הזה נעשה עליו, ואתם לא בכלל קוראים לנו לשולחן מקבלי ההחלטות, ובכלל לא דנים איתנו, אז אתם מנותקים.

רועי פוליטי: זה דבר ראשון.

רועי פוליטי: אני אגיד שקיבלתי את המכות בבלומפילד, משוטרים.

רועי פוליטי: הסיפור שלי הוא לא יוצא דופן, זה משהו שקורה על בסיס שבועי.

רועי פוליטי: המקרה שלי היה מצולם, לכן הוא התפוצץ גם תקשורתית, לכן גם יכולתי לתת עדות במח"ש.

רועי פוליטי: אני לא יודע כמה אפשר יהיה לעשות משהו עם הדבר הזה.

רועי פוליטי: הסיבה שקיבלתי מכות זה כי צילמתי.

רועי פוליטי: יש סרטונים, אפשר לראות את האירוע הזה.

רועי פוליטי: הסיבה שקיבלתי מכות משוטר, שתקף אותי, ואחריו עוד עשרה שוטרים, זה כי צילמתי.

רועי פוליטי: הם נתנו לי, אני קיבלתי מכות בכל הגוף.

רועי פוליטי: הם שמו אותי על הרצפה, ואחרי זה הם עזבו אותי.

רועי פוליטי: הם אפילו לא עצרו אותי.

רועי פוליטי: הם אפילו לא לקחו ממני פרטים.

רועי פוליטי: זה לא עניין אותם.

רועי פוליטי: כי הם ידעו שאני רק צילמתי, ושאין להם מה לעשות עם זה.

שרן השכל: איציק, אתם מכירים את המקרה הזה?

איציק אמיר: אני באופן אישי לא מכיר.

איציק אמיר: מקרים של אלימות שוטרים מטופלים על ידי חוקרי מח"ש.

רועי פוליטי: אז זה לא יותר מידיי מעניין, כי גם לפני שלושה חודשים אוהדי הפועל תל אביב קיבלו מכות בסמי עופר, וחודש לפני זה אוהדי בית"ר קיבלו מכות ממשטרה בסמי עופר.

רועי פוליטי: וכשהפועל תל אביב קיבלו מכות בסמי עופר אז מח"ש הבטיחו שהם יקימו ועדת בדיקה.

רועי פוליטי: איפה ועדת הבדיקה, זה תמיד מתמסמס ואי אפשר לסמוך על המשטרה בדברים האלה.

רועי פוליטי: אני אגיד שאתם מדברים על אבוקות, כדי לצבוע את הדיון הזה כאילו אבוקות זה הדבר.

רועי פוליטי: תראו לי כמה אנשים נפגעו מאבוקות השנה, לעומת כמה אוהדים נפגעו משטרה.

רועי פוליטי: משוטרים אלימים השנה.

רועי פוליטי: מאות אוהדים, לעומת מספר אפסי של אוהדים שנפגעו מאבוקות.

רועי פוליטי: אבל אתם לא יודעים על מה אתם מדברים.

רועי פוליטי: אתם אפילו לא קוראים לנו.

רועי פוליטי: אתם חושבים שאתם יכולים לפתור את זה כשאתם מדברים על גבנו.

רועי פוליטי: הנה עכשיו עושים רפורמה, במשרד הזה, כדי לתת משנה הבאה קנסות מינהליים על ידי שוטרים.

רועי פוליטי: עכשיו הם לא רק ירביצו לנו באופן אקראי ביציע, אלא הם גם יתנו לנו קנסות באופן אקראי ביציע.

רועי פוליטי: חמשת אלפים שקל קנס.

רועי פוליטי: ואת מי לא שאלו בדבר הזה, את האוהדים עצמם.

רועי פוליטי: איך אתם חושבים שדבר כזה ייפתר אם אתם לא שואלים אותנו.

רועי פוליטי: כולם פה יכולים ללכת הביתה, אחרי הדיון הזה.

רועי פוליטי: הוא מיותר.

שרן השכל: תודה רועי.

שרן השכל: אני צריכה לנעול את הדיון הזה.

שרן השכל: לצערי תם הזמן שלנו.

שרן השכל: אני חושבת שהמקרה שקרה לך הוא מקרה חמור.

שרן השכל: אנחנו נעקוב אחרי זה מקרוב.

שרן השכל: אנחנו גם כן נבקש תשובות בעניין הזה.

שרן השכל: כל הנושא של אלימות של שוטרים בוודאי בלתי מתקבלת על הדעת.

שרן השכל: ופה אני באמת מבקשת, אם אפשר לפנות למח"ש בדיווח שתעדכן אותנו בפרטי החקירה, איפה זה עומד.

שרן השכל: ובתוצאות של אותה חקירה בעניין הזה.

שרן השכל: והאם התקבלו הסרטונים.

שרן השכל: זה נושא שאנחנו חייבים לטפל בו גם כן.

שרן השכל: אני רוצה לסכם את הדיון.

שרן השכל: תראו, זה דיון ראשון.

שרן השכל: אנחנו נקיים דיון בעוד כשבועיים.

שרן השכל: אני אשמח שיגיעו גם עוד ארגוני אוהדים, כדי לשמוע גם את עמדתם בעניינים האלה, וגם נקבל את הנתונים שאני מבקשת עכשיו.

שרן השכל: קודם כל הוועדה מבקשת ממשרד התרבות והספורט את הדו"ח המלצות שעל גביו הוגשה הצעת החוק הנוכחית לאלימות בספורט.

שרן השכל: רוצים לראות את כלל ההמלצות, בעצם של אותם אנשים שישבו שם.

שרן השכל: וגם להבין מי ישב באותה ועדה, ואיזה מומחיות יש להם גם ברמה הבינלאומית או השוואתית, עם מה שקרה בעצם בחו"ל, וכיצד מיגרו את האלימות שם.

שרן השכל: נתונים שביקשתי מהמשטרה, אני מבקשת שתעבירו לנו אותם בהקדם האפשרי לעיון כל חברי הוועדה, על מנת שנבין את הצורך ואיפה נמצא בעצם הכשל, מבחינת הרתעה או הרשאה פרטנית.

שרן השכל: אנחנו מבקשים ממשרד התרבות והספורט לשבת יחד עם משרד המשפטים, ועם המשרד לביטחון פנים, כדי לבחון עניין של קנסות אישיים, לצורך הרתעה אמיתית.

שרן השכל: הן על אי הגעה לתחנת המשטרה, ועל הכנסת ציוד, או אלימות או מכות.

שרן השכל: כמובן שזה יצטרך כמובן להיות בתיעוד.

שרן השכל: ופה אנחנו באמת מבקשים גם כן ממשרד המשפטים, אני רוצה בכתב את הסיבה מדוע לאותם אצטדיונים אסור להשתמש במצלמות, על מנת לתפוס את אותם אנשים פרטניים באמת.

שרן השכל: בכתב אני רוצה את זה.

לינא סאלם: אין התנגדות מצד משרד המשפטים להשתמש במצלמות.

לינא סאלם: הם לא דיברו איתם על מגרשים, בעצם הרפרנטית שטיפלה בזה מטעם משרד המשפטים, ואני בדיוק בדקתי איתה.

שרן השכל: אז אני מבקשת ממשרד התרבות והספורט להוציא הוראה.

יואב רם: האם ניתן לעשות במצלמות שימוש לצרכים ראייתיים בבית משפט?

שרן השכל: אני מבקשת ממשרד התרבות והספורט להוציא הוראה, בעקבות מה שנאמר על ידי משרד המשפטים, שיאפשר למי שיש לו מצלמות להשתמש במצלמות האלה.

שרן השכל: אנחנו נדון בזה אחר כך.

שרן השכל: אני מבקשת שתוציאו את זה, בין אם הם ישתמשו לאחר מכן בראיות בבית משפט או לא, זה משהו אחד.

שרן השכל: אבל כשמנהל האצטדיון יכול לתפוס את הבנאדם בצורה פרטנית, ולא להטיל עונש קולקטיבי על כולם, יש בזה אפקט הרבה יותר גדול.

יואב רם: מצויין, הכל בסדר.

יואב רם: אני רק מפנה את זה למשטרה.

יואב רם: משרד התרבות והספורט אינו עוסק באכיפה.

שרן השכל: מי הנחה את אותם אצטדיונים לא להשתמש במצלמות?

שרן השכל: אני מבקשת, או שתשבו ביחד ותחליטו ביניכם מה כן ומה לא, ובמידה ויש אפשרות להשתמש במצלמות האלו, כדי לבצע אכיפה פרטנית, ואין התנגדות של משרד המשפטים, תוציאו הוראה, עוד השבוע, לאותם אצטדיונים.

שרן השכל: אני מעבירה לכם עכשיו את ההנחיות האלו.

שרן השכל: ובמידה ואין התנגדות של משרד המשפטים אני מבקשת להוציא הנחייה מיידית למנכ"לי האצטדיונים להשתמש במצלמות החכמות האלה, כדי שהן יוכלו לאתר את אותם פורעים.

שרן השכל: אני מבקשת ממשרד התרבות והספורט, ביחד עם משרד המשפטים, לבחון מעמד חוקי לארגוני אוהדים.

שרן השכל: יש המון מודלים שאפשר לעשות, החל מהצבעה של בעלי המנויים, על ראש ארגון האוהדים, או אני לא יודעת בדיוק איך.

שרן השכל: אם אתם רוצים שנעזור לכם בחקיקה פרטית נעשה את זה בחקיקה פרטית.

שרן השכל: במידה ולא אני אשמח שתביאו לנו מודל בישיבה הבאה לאיך אפשר לתת מעמד חוקי, או סטטוטורי או משהו על מנת לנהל מולם בעצם את הסוג של ההתכתבות הזו, כפי שעשו בחו"ל.

שרן השכל: אני מבקשת את זה לדיון הבא.

שרן השכל: אני מבקשת ממשרד המשפטים, אנחנו מעבירים כרגע, העברנו הצעת חוק לעניין בתי משפט קהילתיים.

שרן השכל: אנחנו מבקשים לבחון את העניין הזה של פתיחת בית משפט לענייני ספורט, שיהיה ייעודי לעניין הזה, וכך אנחנו נוכל לעקוב בצורה גורפת ובצורה שלא מפלה בין אדם כזה או אחר, בכל מה שקשור לתחום הספורט במדינת ישראל.

שרן השכל: אני חושבת שהגיע הזמן שנעשה את זה גם.

שרן השכל: אני מבקשת לישיבה הבאה, בין אם מקשיבים או פונים אליי או שאני אמצא מומחים ברמה הבינלאומית להציג לנו כיצד התמודדו עם האלימות באירופה וכיצד מיגרו אותה.

שרן השכל: אני בטוחה שגם סימון מכיר מספר אנשים, להגיע עם מצגת, להציג את זה בפני חברי הוועדה.

שרן השכל: הדבר האחרון, הוועדה תגיע למשחקים בליגה ב' וג' כדי לבחון את המשמעות של אלימות במגרשים, כפי שנאמר פה על ידי מספר אנשים שהאלימות שם הרבה יותר משמעותית והרבה יותר קשה.

שרן השכל: והדבר האחרון, אנחנו מבקשים מהמשרד לביטחון פנים להציג בפנינו תקן אחיד לציוד עידוד באצטדיון פנימי או אצטדיון חיצוני, על מנת לתת באמת, בואו נקרא לזה שיוויון בעידוד לכלל הקבוצות, בכל מקום.

שרן השכל: תקן אחיד ולא על פי שיקול דעת של אדם כזה או אחר, בטח כשאנחנו שומעים שהרבה פעמים אותו שיקול דעת למעשה פגע באוהדים אחרים.

סימון דוידסון: אין פה נציגים של כיבוי.

שרן השכל: אנחנו ביקשנו, והם לא הגיעו.

רועי הראל: אני אבהיר, אתמול קיבלנו בקשה להביא את נציב כבאות והצלה, בערב ל"ג בעומר.

שרן השכל: אני מבקשת שיגיע לדיון הבא.

שרן השכל: תודה רבה לכל מי שהגיע.

שרן השכל: אני נועלת את הישיבה.